Umro kosovski policajac ranjen na granici - Vijesti.me\nUmro kosovski policajac ranjen na granici\nPripadnik specijalne jedinice policije Kosova, ranjen je snajperom u glavu u blizini adminstrativnog prelaza Brnjak\nAutori: BETA , Tanjug, TV Vijesti\nPripadnik specijalne jedinice policije Kosova, ranjen snajperom u glavu u blizini adminstrativnog prelaza Brnjak, umro je sinoć poslije 22 časa, javila je televizija Klan Kosova.\nOn je umro od posljedica ranjavanja.\nDogovor sa Kforom\nŠef tima Vlade Srbije za pregovore s Prištinom Borislav Stefanović izjavio je danas na prelazu Jarinje da se s komandantom Kfora Erhardom Bilerom dogovorio da se do sjutra ujutru specijalna jedinica kosovske policije Rosa povuče u Prisstinu i da se uklone sve blokade puteva na sjeveru Kosova.\nStefanović je novinarima rekao da je dogovoreno i da se na taj prelaz na administartivnoj liniji sa Srbijom, kao i na prelaz Brnjak, vrate pripadnici kosovske policije srpske nacionalnosti, koji su radili na njima prije nego što je kosovska jedinica Rosa pokušala da preuzme prelaze.\nDogovor će biti izvršen do sjutra ujutru, rekao je Stefanović.\n"Predstoji teška noć i nekome može pasti napamet da ponovo jedinice Rose krenu ka sjeveru", upozorio je Stefanović i pozvao okupljene Srbe na sjeveru Kosova da budu budni i dežuraju da se to ne bi desilo.\nNATO: Da se mirno riješi\nNATO je saopštio u utorak da je "veoma važno da se mirno riješi situacija" na Kosovu.\nMirovne trupe NATO su zato odmah pokrenute da bi se "smanjila napetost", saopštila je u sjedištu NATO u Briselu predstavnica Karmen Romero.\n"Ono što je jasno jeste da nasilje nije način, već da se pitanja carine moraju rešiti dijalogom", naglasila je Karmen Romero.\nOna je ukazala da je misija NATO - Kfor, zato u tijesnoj vezi i saradnji s misijom za vladavinu prava Evropske unije - Euleksom.\nMeđunarodna civilna kancelarija (ICO), kojom rukovodi Piter Fejt, saopštila je da je u ovom trenutku od najvećeg značaja da se situacija na sjeveru Kosova razriješi miroljubivim putem, kroz razgovor i pregovore.\nVlada Kosova ima pravo da obezbjedi postojanje odgovarajuće uprave, uključujući tu i onu koja se odnosi na granice i carinsku kontrolu, smatraju u Međunarodnoj civilnoj kancelariji.\nPredsjednik Srbije Boris Tadić apelovao je danas na prisebnost svih povodom akcije Kosovske policije na administrativnoj liniji i poručio da Srbija neće ratovati i da probleme treba riješiti diplomatskim putem.\nTadić je rekao da je akcija Prištine sprovedena sa ciljem da se ovlada sjeverom Kosova, upozorivši da svi oni iz međunarodne zajednice, koji eventualno ohrabruju vlasti u Prištini da krene u takve akcije, čine katastrofalnu grešku i uvode ovaj dio Evrope u nesagledive rizike.\nPovrijeđeno troje Srba i jedan kosovski policajac\nPrema posljednjim saznanjima KIM radija u Zubinom Potoku je povrijeđeno troje Srba oko 16 časova.\nU mjestu Varage kod Zubinog potoka danas rano popodne došlo je do pucnjave u kojoj je najmanje jedan pripadnik Kosovske policije ranjen, javio je Tanjugov izvještač sa terena.\nDo incidenta je, prema očevicima, došlo kada su u to mjesto, na putu ka administrativnom prelazu Brnjak, ušla dva džipa KPS-a iz kojih je otvorena vatra na četiri automobila lokalnih Srba parkirana na putu.\nNisu u potpunosti jasne okolnosti pucnjave u kojoj je najmanje jedan kosovski policajac ranjen, a očevici i mještani ne žele da iznose detalje, niti dozvoljavaju fotografisanje.\nPortparol Kosovske policije Arber Beka izjavio je za FoNet da je teško ranjeni pripadnik specijlanih jedinica Rosa prebačen helikopterom u prištinsku bolnicu i da će biti operisan.\n"On je ranjen danas oko 14.20 minuta, kada je specijalna jedinica išla iz Zubinog Potoka prema Mitrovici", rekao je Beka.\n“KFOR je helikopterima doveo jednu novu grupu pripadnika KPS-a koji su trebali da zauzmu administrativni prelaz. Pregovaramo sa komandantom KFOR-a od koga zahtjevamo da se svi pripadnici evakuišu i da se stanje vrati kao što je bilo prije par dana, jer je to jedini način za normalizaciju stanja u ovom trenutku”, kazao je Nedeljković.\nPredstavnici kosovske vlade naveli su danas da će specijalci ostati na sjeveru Kosova i negirali da je ostvaren dogovor sa Vladom Srbije o kontroli nad prelazima Jarinje i Brnjak.\nKosovski premijer Hašim Tači je izjavio da će specijalne jedinice ostati na sjeveru zemlje, dok će poslije njihovog povlačenja i smirivanja situacije na prelazima ostati pripadnici graničnih jedinica, među kojima će Srbi biti većina, prenijela je Radio televizija Kosova.\nNATO saopštio da je postignut dogovor\nPortaprol NATO kapetan Hans Vihter je rekao da se očekuje da obična policija preuzme kontrolu nad prelazima i da će više albanskih policajaca, uz srpske, pratiti prelazak na Brnjaku i Jarinju.\nSpecijalne jedinice kosovske policije čiji je cilj bio da na sjeveru Kosova zauzmu prelaze Brnjak i Jarinje ka centralnoj Srbiji će se povući, na osnovu dogovora Kosova i Srbije, u čijem postizanju je posredovao NATO, saopštila je danas alijansa.\nKosovska policija pucala\nSpecijalci kosovske policije ponovo su danas, uz upotrebu oružja, zauzeli administrativni prelaz Brnjak na sjeveru Kosova, rekao je za agenciju Beta Ratomir Božović, jedan od očevidaca.\nBožović, predsjednik Udruženja privrednika iz Zubinog Potoka, rekao je Beti da su policajci pucali kako bi se probili do prolaza mimo Srba koji su pokušali da blokiraju put ka prelazu.\nSrbi strahuju da nakon okršaja sa specijalcima ima povrijeđenih.\nPolicija Kosova za sada se nije oglasila tim povodom.\nŠef tima Vlade Srbije za pregovore sa Prištinom Borislav Stefanović je sa komandantom Kfora Erhardom Bilerom na drugom spornom prelazu Jarinje gdje pokušava da utvrdi da li se poštuje dogovor o povlačenju kosovskih specijalaca sa prelaza.\nStefanović: Srbi da ostanu mirni\nŠef vladinog tima za pregovore sa Prištinom Borislav Stefanović osudio je danas akciju kosovskih specijalaca koji su, uz upotrebu oružja, ponovo zauzeli prelaz Brnjak u opštini Zubin Potok i pozvao Srbe da ostanu mirni.\nPovukli se oko 13.00 časova\nSaobraćaj na dionici Ribariće – Zubin Potok se odvija neometano, pošto su Srbi uklonili barikade koje su postavljene sinoć neposredno poslije akcije Kosovske policije, javlja B92.\nNešto ranije zamjenik predsjednika Opštine Zubin Potok Srđan Đurović izjavio je FoNetu da su pripadnici specijalnih jedinica kosovske policije napustili prelaz prema centralnoj Srbiji na Brnjaku i da odlaze sa teritorije Opštine Zubin Potok.\nPotvrdu o povlačenju Rosa uskoro bi trebalo da daju i predstavnici Beograda\nPrethodno je načelnik Kosovskomitrovačkog okruga Radenko Nedeljković izjavio da su se pripadnici specijalnih jedinica Kosovske policije - Rosa povukli nešto prije 13.00 sa prelaza Brnjak.\nNedeljković je agenciji Beta rekao da je povlačenje Rosa sa prelaza Brnjak u Ibarskom Kolašinu bio jedan od uslova za deblokadu putnih pravaca na severu Pokrajine - Kosovska Mitrovica - Raška i Zubin Potok - Ribarići.\nStefanović i Bogdanović će oko 14 sati posjetiti prelaz Jarinje da bi se uvjerili da je nacionalni sastav policije isti kao do prije pokušaja preuzimanja prelaza\nPotvrdu o povlačenju Rosa uskoro bi trebalo da daju i predstavnici Beograda - ministar za Kosovo i Metohiju Goran Bogdanović i šef pregovaračkog tima Vlade Srbije Borislav Stefanović.\nOna se očekuje nakon njihovog razgovora sa komandantom Kfora Erhardom Bilerom.\nStefanović i Bogdanović su oko 14 sati posjetiti prelaz Jarinje da bi se uvjerili da je nacionalni sastav policije isti kao do prije pokušaja preuzimanja prelaza, javlja Blic.\nPredstavnici Evropske unije nezadovoljni su postupkom kosovske vlade.\nSituacija je bila napeta\nRanije je Tanjug javio da se pripadnici jedinice ROSU povlače se iz Leposavića, što je rezultat dogovora predstavnika Beograda, Prištine i Kfora.\nPredsjednik opštine Zubin Potok Slaviša Ristić izjavio je da je situacija u blizini administrativnog prelaza Brnjak kod Zubinog Potoka, gdje Srbi od sinoć drže u blokadi magistralni put prema Ribariću, bila izuzetno napeta.\nŠef tima Vlade Srbije za pregovore sa Prištinom Borislav Stefanović izjavio je nakon posljednjeg razgovora sa komandatom KFOR-a Erhardom Bilerom da je "o\ngotovo svemu" postignut dogovor.\nSrbi su tokom cijele noći blokirali magistralni put Kosovska Mitrovica - Raška u selu Rudare i Lepasaviću, zbog pokušaja specijalne jedinice policije KPS ( Rose)\nda nasilno zauzmu prelaz Jarinje na administrativnoj liniji između Kosova i centralne Srbije.\n"Mi smo se o gotovo svemu dogovorili. Ostalo je par stvari važnih za nas, a to je da obezbijedimo isti sastav za održivost na prelazima Brnjak i Jarinje, kakvi su bili do prošle noći", kazao je Stefanović novinarima kod blokade magistralnog puta Kosovska Mitrovica - Raška u Leposaviću.\nVojni analitičar Zoran Dragišić izjavio je da je dovoljna jedna varnica da dođe do sukoba na Kosovu.\nPrema riječima Stefanovića, komandant KFOR-a Biler je razuman čovjek, ali je pod velikom pritiskom Vašingtona i Prištine\nPrema riječima Stefanovića, komandant KFOR-a Biler je razuman čovjek, ali je pod velikom pritiskom Vašingtona i Prištine da deblokira putne pravce na sjeveru pokrajine.\n"Mi to ne možemo da prihvatimo. Sigurno je da vas Srbija neće ostaviti na cjedilu i mi nećemo otići dok problem ne riješimo", rekao je on građanima.\nPrema njegovim riječima, Biler je otišao na Jarinje i kad se vrati donijeće vijesti od Hašima Tačija i Rose će se vjerovatno povući.\n"Moraćemo da utvrdimo ko će ostati na prelazima", istakao je Stefanović.\nMinistar unutrašnjih poslova Kosova Bajram Redžepi kazao je da će specijalne jedinice policije Kosova ostati na prelazima Jarinje i Brnjak onoliko koliko to situacija bude zahtijevala, a istovremeno će pripadnici granične policije raditi svoj posao.\nSrbi napravili blokadu na Jarinju\nTokom noći je komandant KFOR-a Erhard Biler razgovarao sa ministrom za Kosovo i Metohiju Goranom Bogdanovićem i šefom pregovaračkog tima Beograda Borislavom Stefanovićem i nakon toga otišao u Kosovsku Mitrovicu na pregovore sa predstavnicima Vlade Kosova.\nI u Ibarskom Kolašinu su tokom noći neočekivano pripadnici Rose zauzeli prelaz Brnjak, a više stotina Srba blokiralo je put Zubin potok - Ribarić u mjestu Banje i još uvijek čekaju ishod pregovora Bogdanovića i Stefanovića sa Bilerom.\nBlokirana mjesta neprestano nadlijeću helikopteri KFOR-a\nU Leposaviću je noć protekla mirno, dok je u Kolašinu više osoba uhapšeno, a jedan Srbin je povrijeđen.\nPutevi su blokirani sa više kubika ogrijevnog drveta, cisternama, kamionima, putničkim automobilima, a u jutarnjim satim povremeno je oslobađana jedna kolovozna traka kojom prolaze kola Hitne pomoći, poneko putničko i vozila sa životnim namirnicima.\nStigli Biler, Bogdanović i Stefanović\nNešto poslije tri sata jutros u Leposavić na mjesto gdje je blokiran put stigao je Biler, a posle oko 15 minuta i Bogdanović i Stefanović.\nStefanović je nakon pregovora sa Bilerom okupljenim građanima zahvalio što su još jednom pokazali da mogu da odbrane "ono što je naše".\n"Svaki ovakav pokušaj, a biće ih još, predstavlja nastojanje da se promijeni nasilno i jednostrano sve ono što ste vi od 1999. godine branili i odbranili", poručio je on.\nStefanović je nakon pregovora sa Bilerom okupljenim građanima zahvalio što su još jednom pokazali da mogu da odbrane "ono što je naše"\nStefanović je prenio podršku iz Beoograda i dodao da "od večeras, a pogotovo na ovakvim pitanjima i tačkama moramo svi biti jedinstveni."\nSa komadantom KFOR-a, kako je kazao, je dogovoreno, da ako se jedinice Rosu povuku, da će i Srbi deblokirati put i propuštati samo vozila\nKFOR-a jer oni funkcionišu po Rezoluciji 12 44 i pod okriljem su UN, pa imaju pravo da se kreću ovom teritorijom.\nStav neće mijenjati\nStefanović je istakao da Rosu tamo ne može da prolazi i da se taj stav neće mijenjati.\n"Želimo stare pozicije i da sa njih da razgovaramo u septembru u Briselu"\nOn je pozvao građane na slogu i jedinstvo.\nOko pet sati okupljenim građanima je saopšteno da je Biler otišao da razgovara sa predstavnicima vlade Kosova u Kosovsku Mitrovicu.\nBogdanović je građanima rekao da je od njih traženo da na prelaz Jarinje dodje 12 policijaca KPS.\nOn je istakao da građani treba da budu sigurni da nema popuštanja od strane Srba i rekao da će tražiti da se riješi problem i na Brnjaku i na Jarinju.\n"Ništa nam ne znači da dođemo u nove pozicije. Želimo stare pozicije i da sa njih da razgovaramo u septembru u Briselu", dodao je ministar.\nIzdvojeni komentari Komentara: 182\nu crnoj gori gori se nikad ratovati nece, ko ce rat nek ide po susjednim drzavama, mi imamo more... i pametnija posla, SJEDI jadan\nako su nasi preci bili primjeri cojstva i junastva mi njihovi unuci smo primjeri poltrona i besplatnih spijuna...\nReplika na Slavicin komentar, daj ti Slavice podrsku koliko hoces SRBIMA!!! na kosovu i postavljaj uslove EU, to ti je prica uz VJETAR!!! vjetar duva i nosi!!! Kosovo je u EVROPU!!!


Izrael odobrio treću, buster dozu za rizičnu malu decu | Novosadski informativni portal 021\n17:52 > 17:53\nIzraelski TV Kanal 12 javio da će ta grupa sa oko 1.000 dece prva primiti buster vakcine pre nego što se odobri šira imunizacija. Deca će primati dečiju dozu vakcine Fajzer.\nDo sada su buster dozu primala samo deca starija od jedanaest godina.\nOdluka je doneta pošto je sinoć objavljena studija koja pokazuje da deca vakcinisana potiv korona virusa zaražavaju sojem omikron upola manje nego njihovi nevakcinisani vršnjaci. Studija je pokazala i da vakcina kod dece od pet do 11 godina pruža snažnu zaštitu od sojeva korona virusa, naročito u prvih nekoliko meseci posle imunizacije.\n"Čak i tokom talasa omikron vakcina data u poslednja tri meseca, dve doze ili buster doza, obezbeđuje poboljšanu zaštitu protiv infekcije u poređenju sa nevakcinisanima ili onima kojima su vakcine zastarele", navedeno je u saopštenju ministarstva.\nHospitalizacija mladih je u proteklim danima duplirana sa 52 na 104, preneo je javni servis Kan. Prema podacima ministarstva zdravlja oko dva odsto pacijenata u teškom ili kritičnom stanju su deca od četiri godine i mlađa, dok su ranije oni činili jedan odsto te grupe pacijenata.\nNisu zabeleženi slučajevi teškog obolevanja dece od pet do 11 godina, a malo starijih, od 12 do 15 godina, među teško obolelima ima jedan odsto. Od 388.000 aktivnih slučajeva infekcije u Izraelu, dece od pet do 11 godina je 53.000, a među njima 47.000 nevakcinisanih. U grupi od 12 do 15 godina, međutim, vakcinisani su većina, 20.000 od ukupno 34.000 zaraženih.


Foto: @valerionicastro / screenshot\nJeste Kozenca slavila sa 1:0, ali da je arbitar Pecuto bio malo uključeniji mogli smo da vidimo još jedan.\nCOSENZA VS EMPOLI 1-0 2019\nTačnije, videli su ga svi sem njega, pa ne čudi što su mnogi poručili da je možda vreme za naočare. Ova fotografija dovoljno oslikava da dilema nije smela da postoji:\nOvaj detalj se desio u 83. minutu, a nije preterivanje reći da bi se ovog postideo i Feliks Brih. Da, onaj nemački sudija koji nije sudio očigledan faul nad Aleksandrom Mitrovićem protiv Švajcarske (1:2), tada je odbio i da pogleda snimak pomoću VAR tehnologije.\nIli kada je priznao gol koji nije postignut na meču Bajer Leverkuzena i Hofenhajma kada Stefan Kisling nije mofao da veruje šta su priznali kao pogodak zbog bušne mreže.


Izvor: SrbijaDanas.com, 04.Mar.2021, 23:34\nOglasilo se Ministarstvo spoljnih poslova\nDva venecuelanska lovca Suhoj Su-30 upali su utorak u vazdušni prostor suedne Gvajan kružili iznad baze odbrambenih snaga Gvajane, pre nego što su se vratili u Venecuelu. Dva dana kasnije snimak o ovom upadu osvanuo je na društvenim mrežama.\nMinistarstvo spoljnih poslova Republike Gvajane želi da obavesti >> Pročitaj celu vest na sajtu SrbijaDanas.com << da su u utorak, 2. marta 2021. oko 13:20 sati, dva borbena aviona Venecuelanske vojske Suhoj SU 30 preletela bazu na veoma maloj visini. Borbeni avioni su kružili pre nego što su nastavili u pravcu istoka.\n- Vlada Gvajane osuđuje ovaj najnoviji čin agresije venecuelanskih oružanih snaga kao kršenje suvereniteta Gvajane nad vazduhom iznad njene teritorije - kaže se u saopštenju vlade Gvajane i dodaje da je upad dva venecuelanska suhoja usledio posle nedavno ukaza predsednika Nikolasa Madurao uspostavljanju nove ekonomske zone na moru, koja obuhvata teritorijalne vode Gvajane, koa i deo njene kopnene teritorije.\nUpad dva venecuelanska borbena aviona jasan je pokazatelj da je vlada Venecuele spremna da upotrebi silu i zastrašivanje kako bi postigla ono što se ne može postići pravnim sredstvima.\nVlada Gvajane poziva vladu Venecuele da se ponaša u skladu sa međunarodnim pravom i dobrosusedskim odnosima.\n- Međunarodna zajednica biće obaveštavana o svim akcijama koje je preduzimala Venecuela radi podrivanja suvereniteta i teritorijalnog integriteta Gvajane i ugrožavanja mira i bezbednosti u regionu - kaže se u saopštenju Vlade Gvajane.


Najbolje kuvaju i pucaju — Rusi - Sputnjik Srbija\nNajbolje kuvaju i pucaju — Rusi\n21:35 10.08.2017 Preuzmite kraći link\nKuvari i pekari Vojske Srbije su, nakon što su sumirani rezultati sve tri faze takmičenja, osvojili peto mesto, dok je zlato i ove godine otišlo u ruke domaćina — ekipe Rusije.\nNa vojnom poligonu Alabino kraj Moskve danas je održana svečana ceremonija uručenja nagrada najboljim vojnim kuvarima i pekarima, koji su se takmičili na Međunarodnim vojnim igrama u Rusiji.\nZamenik ministra odbrane Ruske Federacije general Dmitrij Bulgakov lično je nagradio pobednike takmičenja „Poljska kuhinja“.\n„Prema rezultatima tri faze takmičenja, ruska reprezentacija vojnih kuvara i pekara priznata je kao najbolja na međunarodnom takmičenju ’Poljska kuhinja‘, na drugom mestu je reprezentacija Oružanih snaga Belorusije, a bronza je pripala vojnicima Azerbejdžana“, rekao je general Bulgakov.\nOn je takođe istakao da su ekipe Mongolije, Srbije i Izraela zauzele „respektivno“ četvrto, peto i šesto mesto.\nTri najbolje ekipe nagrađene su peharima i medaljama, a svi učesnici, uključujući i srpsku kuvarsku reprezentaciju, dobili su kuhinjske aparate i suvenire sa obeležjima Vojnih igara.\nSrpski vojnici su čestitali pobedničkim ekipama i ocenili da je na Igrama u Rusiji „pobedila družba“.\nU „Poljskoj kuhinji“ se takmičilo šest zemalja, a ekipu Srbije je predstavljala osmočlana ekipa, od kojih četiri takmičara — dva kuvara i dva pekara.\nKuvari Vojske Srbije dosad nisu učestvovali na takmičenjima u inostranstvu, a kako je za Sputnjik rekao vođa srpske delegacije u disciplini „Poljska kuhinja“ potpukovnik Miroslav Jovanović, „iskustvo koje su stekli na ovom takmičenju koristiće našoj ekipi za bolju i adekvatniju pripremu u narednom periodu“.\nPotpukovnik je izrazio nadu da će kuvari i pekari Vojske Srbije i naredne godine učestvovati na ovom takmičenju.\nPodsetimo, takmičenje u disciplini „Poljska kuhinja“ počelo je 1. avgusta, a učesnici su prošli tri faze nadmetanja.\nTreća i poslednja faza bila je takmičenje u pripremanju hrane i pečenju hleba prema meniju i recepturama koje određuje organizator takmičenja.\nOčekuje se da će sutra pripadnike Vojske Srbije, tenkiste i kuvare, koji se takmiče na Međunarodnim vojnim igrama u Rusiji, obići komandant Kopnene vojske general-potpukovnik Milosav Simović i vršilac dužnosti pomoćnika ministra za politiku odbrane general-major Milan Mojsilović, a u subotu i ministar odbrane Srbije Aleksandar Vulin.\nVulin u Rusiju dolazi na poziv ministra odbrane Ruske Federacije Sergeja Šojgua i prisustvovaće finalu Tenkovskog biatlona i svečanom zatvaranju ovogodišnjih Međunarodnih vojnih igara.\nMinistri Srbije i Rusije sastaće se u subotu u Alabinu i, kako je najavljeno, razgovaraće o daljem unapređenju bilateralne vojne saradnje.


SAD zahtevaju hitno ukidanje taksi na robu iz Srbije - Politika - Dnevni list Danas\nPočetna » Politika » SAD zahtevaju hitno ukidanje taksi na robu iz Srbije\n6Piše: FoNet 14. januara 2019. 17.32\nOni su i izrazili žaljenje što to nije urađeno nakon pisma koje je američki predsednik Donald Tramp uputio predsedniku Kosova Hašimu Tačiju, preneo je Klan Kosova.\nU pismu se navodi da su takse uvedene bez konsultacija sa Sjedinjenim Američkim Državama i zahteva da odmah budu suspendovane, a ističe se da uvek mogu da se vrate ako ne dođe do sporazuma sa Srbijom.\nUpozorava se da podrška SAD Kosovu nije bezuslovna i ukazuje da je u ovom trenutku Priština kriva za ugrožavanje dijaloga, a preti se i sankcijama.\nUkoliko takse odmah ne budu ukinute, SAD će suspendovati pomoć Kosovu u oblasti bezbednosti, odnosno uskratiće podršku Kosovskim bezbednosnim snagama, stoji u pismu.\nU pismu se naglašava da postizanje sporazuma predstavlja strateški interes SAD i da je neprihvatljivo da on bude doveden u pitanje zbog neodgovornih postupaka kosovskih lidera.\nNa kraju se upozorava da Kosovo svojim neodgovornim ponašanjem ozbiljno ugrožava prijateljstvo sa Sjedinjenim Državama i da će kosovski političari snositi posledice, ukoliko oni budu krivi za nepostizanje dogovora, prenosi Klan Kosova.\nKosovo, SAD, Savet za nacionalnu bezbednost SAD, stejt department\nNovi udarac za UNESCO - SAD i Izrael napustili organizaciju\n14. januara 2019. u 17.55\nRamus Haradinaj dobro zna da od njegove zelje nema nista, itekako ce povuci takse i to u sto kracem roku. Tako da od priznanja Kosova nema nista.\n14. januara 2019. u 18.51\nČisto sumnjam da će Ramuš Haradinaj bilo šta promeniti. Ne zato što je moćan i što se oseća jakim, već zato što za ovakve poteze ima podršku SAD. Ova velika država javno zahteva hitno ukidanje taksi, da bi svetu pokazala, po ko zna koji put, da se radi o državi visoke i velike demokratije koja poštuje slobodu kretanja „robe, ljudi i ideja“ ali, iza zavese, u kuloarima gde deli zadatke svojim albanskim marionetama, poručuje sledeće; samo nastavite tako, Srbija će morati da napravi još neke ustupke. Ko ne zna kao funkcioniše ovaj kriminal na Kosovu i Metohiji, kao i američka politika sile, ucena i intriga, mogao bi i da poveruje u ovaj javno artikulisan zahtev.\n14. januara 2019. u 19.36\nZaigrala mecka pred njihovim vratima.\nNarediti nekom ko je plemenski odgajan je ravno samoubistvu.Dugo je trebalo Amerima da shvate da imaju posla sa polupismenim svetom,koji će na kraju doći glave i sebi i Amerima.Vreme je bilo da pukne tikva.\nKonacno su neke stvari pocele da se menjaju, SAD su mozda kasno prepoznale prave namere Pristine, podizanje taksi za robu iz Srbije je protivzaknito po svim standardima Evropskog zakona.\n04. maja 2019. u 08.32\nOduvek sam smatrao da bi Amerikanci mogli relativno lako da izdejstvuju ukidanje tih taksi, ako bi ovima iz Prištine ozbiljno rekli: „Ili učinite kako vam kažemo ili mi (SAD) i NATO pakujemo kofere i idemo kući, pa se vi onda dogovarajte sa Beogradom kako god znate.“ Sklon sam da verijem da bi onda te takse bile ukinute za jedan dan.


Jeftini letovi iz Aleksandrije - Avio karte Aleksandrija - eSky.rs\nAvio karte iz Aleksandrije\nPretražite letove iz Aleksandrije\nProverite najbolje prilike za letove iz Aleksandrije\n✔ Postoje li posebne ponude za letove iz Aleksandrije na eSky.rs?\n✔ Mogu li se pobrinuti za osiguranje prilikom rezervacije leta iz Aleksandrije?\n✔ Ako rezervišem let iz Aleksandrije, mogu li da rezervišem ujedno i smeštaj?\n✔ Koje avio-kompanije nude letove iz Aleksandrije?\nBudite sigurni, da na eSky.rs ponuda letova iz Aleksandrije uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije iz Aleksandrije\nRed letenja:\tAleksandrija\nJeftini letovi do Egipta Jeftini letovi iz Egipta Jeftini letovi za Sohag Jeftini letovi iz Sohaga Jeftini letovi za Kvangdžu Jeftini letovi iz Kvangdžua\nJeftini letovi do Irana Jeftini letovi iz Irana Jeftini letovi do Rio Hato Scarlett Martinez Intl Jeftini letovi od Rio Hato Scarlett Martinez Intl


ANKETA "TRŽNICE": Građani uglavnom zadovoljni higijenom na pijacama, Futoška dobila najnižu ocenu | (Vesti - 25.11.2019) Novi Sad\n25.11.2019 u 12:22h\nANKETA "TRŽNICE": Građani uglavnom zadovoljni higijenom na pijacama, Futoška dobila najnižu ocenu\nPrema rezultatima istraživanja o higijeni na pijacama kojima upravlja JКP "Tržnica", urađenog krajem septembra, 85 odsto naših sugrađana zadovoljno je održavanjem čistoće u pijačnom prostoru i oko njega, dok 12 odsto ispitanika nije. Ocenu nije dalo tri odsto anketiranih.\nКako je za"Dnevnik" rekla Ana Pataki, pomoćnica direktora za marketing i odnose s javnošću u tom gradskom preduzeću, u anketi je ove godine učestvovalo 300 sagovornika, i to na Futoškoj pijaci, Satelitskoj, Ribljoj, Limanskoj, Detelinarskoj i Petrovaradinskoj pijaci, a prosečna ocena za higijenu za ovu godinu je 3,7, na skali od jedan do pet.\n– Prvi put je u istraživanju higijene na pijacama ispitivano zadovoljstvo higijenom na prodajnim mestima na kojima se prodaju meso, sir, jaja i slično. Veliki broj sagovornika ne kupuje te životne namirnice te nisu hteli da odgovore na pitanja. Stoga smo ih obrađivali zasebno, da ne bi uticali na konačnu ocenu – navodi Pataki za novosadski dnevni list.\nKako dodaje, sugrađani su Satelitsku pijacu ocenili kao najčistiju, dok je najnižu ocenu dobila Futoška. Osim toga, korisnici pijačnih usluga su dali neke sugestije i primedbe za pojedine pijace, pa su tako za Limansku izrazili želju da se malo češće pere, a ukazali su i na vanpijačnu prodaju cveća na biciklističkoj stazi, prenosi "Dnevnik".


Radioaktivni jod u japanskoj vodi\nŽena u Tokiju pije vodu sa česme i posle saopštenja o kontaminiranosti gradskog vodovoda, 23. mart 2011.\nJapansku javnost danas je uzdrmala vest da je u gradskom vodovodu u Tokiju zabeležen povišen nivo radioaktivnog joda. Funkcioneri su odmah pokušali da umire stanovnike japanske prestonice.\nGuverner Tokija Šintaro Išihara pozvao je stanovnike grada da se ne uznemiravaju zbog današnjeg otkrića radioaktivnog joda u gradskom vodovodu.\n"Ako mleko u prahu za bebe mešate sa vodom iz česme, uzdržavajte se od toga. Nastavićemo da izveštavamo o nivou izmerene radioaktivnosti u vodi iz tokijskog vodovoda. Molim vas da ostanete mirni dok nastojimo da vodu koristimo na mudar način", rekao je Išihara.\nNekoliko sati ranije, vlada je proširila restrikcije na prodaju mleka i zeljastog povrća iz okoline oštećene nuklearne elektrane Fukušima, koja od snažnog zemljotresa i cunamija, 11. marta ispušta radioaktivnost u okolinu.\n"Na žalost, ova situacija će potrajati duže nego što je očekivano pa smo, radi sprečavanja moguće štete u ranoj fazi, morali da zabranimo isporuku kontaminiranog povrća kako bismo smanjili dodor ljudi sa štetnim supstancama", rekao je glavni sekretar japanskog kabineta, Jukio Edano.\nSjedinjene Države su zabranile svaki uvoz mleka i mlečnih proizvoda, kao i svežeg voća i povrća, iz četiri japanska okruga oko nuklearne elektrane.\nDanas, oko 4 popodne, radne ekipe su evakuisane iz elektrane kada je primećeno da se iz reaktora broj 3 vije crni dim. Funkcioneri kažu da još ne znaju šta je uzrok dima, ali da su radnici povučeni iz predostrožnosti.


Napreduje izgradnja jedne od najsavremenijih fabrika u industriji pneumatika - Vianor\nNapreduje izgradnja jedne od najsavremenijih fabrika u industriji pneumatika\nKompanija Nokian Tyres ostvarila je značajan napredak u svom prvom proizvodnom pogonu u Severnoj Americi i na dobrom je putu da 2020. godine započne komercijalnu proizvodnju pneumatika u novoj fabrici. Eksterijer tornja za mešanje i zgrade proizvodnog pogona u najvećoj meri je završen, a radnici trenutno ugrađuju najsavremeniju proizvodnu opremu u ovu fabriku u Dejtonu. Nivo automatizacije učiniće ovu fabriku jednim od najnaprednijih pogona za proizvodnju pneumatika.\n„Zadovoljni smo napretkom koji smo ostvarili i nastavljamo sa radom kako bismo u roku završili izgradnju,” kaže menadžer kompanije Nokian Tyres zadužen za projektovanje i izgradnju proizvodnih pogona Dejvid Korda. „Privilegija je sarađivati sa toliko iskusnih partnera na ovom projektu.”\nProizvodni pogon vredan 360 miliona dolara prostiraće se na preko 77.000 kvadratnih metara i usluživaće korisnike širom Sjedinjenih Država i Kanade, udvostručujući posvećenost kompanije Nokian Tyres bezbednim i održivim proizvodima i procesima. Na gradilištu je svakodnevno oko 200 radnika koji grade prvi proizvodni pogon kompanije Nokian Tyres u Severnoj Americi i usput daju doprinos lokalnoj privredi.\nFabrika u Dejtonu biće glavni pokretač ka cilju kompanije da do 2023. godine udvostruči prodaju u Severnoj Americi. Fabrika će biti specijalizovana za proizvodnju univerzalnih pneumatika za automobile i lake kamione tipične za Severnu Ameriku. Uz povećanje proizvodnog kapaciteta, ova fabrika će takođe povećati skladišni kapacitet kompanije i tako joj omogućiti da zadovolji rastuću potražnju na severnoameričkom tržištu. Pored proizvodnje četiri miliona pneumatika godišnje, Nokian Tyres će moći i da uskladišti do 600.000 pneumatika u distributivnom centru u sklopu fabrike.\nKompanija je u februaru 2019. godine pokrenula prvi krug zapošljavanja za fabriku u Dejtonu. Cilj je zapošljavanje oko 50 radnika početkom 2019. godine i do 150 radnika do kraja godine. Članovi tima proći će intenzivnu obuku u novoj fabrici i u evropskim proizvodnim pogonima kompanije Nokian Tyres.\nFabrika u Dejtonu biće komplementarna već postojećim proizvodnim pogonima kompanije Nokian Tyres u Rusiji i Finskoj i omogućiće joj da ostvari snažnije prisustvo na globalnom tržištu. Prošireni obim proizvodnje omogućiće svakom od kompanijinih globalnih pogona da proizvodnju pneumatika prilagodi potrebama ciljnog tržišta, što će dovesti do unapređenja palete proizvoda i pružanja još boljih usluga korisnicima.\nViše informacija o fabrici na NokianTyres.com/DaytonFactory.


U petak drugi okrugli sto predstavnika vlasti i opozicije u organizaciji Fonda za otvoreno društvo i FPN | Hronika\nPočetna strana > Hronika > U petak drugi okrugli sto predstavnika vlasti i opozicije u organizaciji Fonda za otvoreno društvo i FPN\nDrugi okrugli sto predstavnika vlasti i opozicije biće održan u petak, 9. avgusta na Fakultetu političkih nauka (FPN), a tema je finansiranje izbornih kampanja, najavili su Fondacija za otvoreno društvo Srbija i FPN.\nKako se navodi, razgovor će biće posvećen finansiranju izbornih kampanja, pre svega u domenu unapređenja kontrole tog segmenta izbora. Posebna pažnja biće posvećena upotrebi javnih resursa u izbornim kampanjama, funkcionerske kampanje, javnosti finansiranja kampanja i kontroli.\nOkrugli sto će biti posvećen problemima koje je moguće adresirati u kratkom roku, dok će pregled problema za koje će rešenja biti tražena u postizbornom periodu biti predstavljen učesnicima kao predlog za raspravu u postizbornom periodu, navodi se.\nFondacija i FPN naveli su da nakon održanog prvog okruglog stola čvrsto veruju da je dijalog moguć i da je vreme koje je preostalo do narednih izbora neophodno efikasno i efektivno iskoristiti u cilju pronalaženja rešenja za unapređenje biračkog procesa.\nFPN i Fondacija imaju u planu da organizuju seriju okruglih stolova povodom parlamentarnih i lokalnih izbora koji bi trebalo da se održe najkasnije na proleće 2020. godine. Oni su ukazali da su izbori centralno mesto demokratskog uređenja i važan izvor legitimiteta demokratske vlasti, podsetiši da će Srbija će uskoro obeležiti tridesetogodišnjicu od prvih izbora održanih nakon obnove višepartizma.\nUvažavajući princip da se izborni sistem ne menja u izbornoj godini, FPN i Fondacija smatraju da je važno pokrenuti širok dijalog o izborima u Srbiji koji bi mogao da obezbedi unapređenje pojedinih segmenata izbornog procesa i izbornih uslova, čak i u kratkom roku – pre održavanja narednih parlamentarnih i lokalnih izbora.\nNa sastanak su pozvani predstavnici relevantnih političkih stranaka, organizacije građanskog društva koje se bave izborima i stručnjaci s fakulteta i instituta koji se bave temom.


Zamjenik ministra vanjskih poslova Bosne i Hercegovine Josip Brkić i zamjenica državnog sekretara Ministarstva vanjskih poslova Švicarske Konfederacije Krystyna Marty Lang predvodili su delegacije dva ministarstva na političkim bilateralnim konsultacijama koje su održane 14. maja 2019. godine u Sarajevu.\nTokom konsultacija razgovarano je o odnosima BiH i Švicarske Konfederacije, političkoj situaciji, evropskim i evroatlantskim integracijama u BiH, regionalnoj saradnji, migrantskoj krizi, multilateralnoj saradnji između dvije zemlje te drugim aktuelnim temama.\nZamjenik Brkić i zamjenica državnog tajnika Marty Lang naglasili su značaj kontinuiteta održavanja političkih konsultacija između BiH i Švicarske Konfederacije, s ciljem unapređenja saradnje između dvije zemlje.\nTom prilikom zamjenik Brkić obavjestio je o aktuelnoj političkoj situaciji u Bosni i Hercegovini i procesu uspostavljanja vlasti nakon Opštih izbora održanih prošle godine. Posebno je naglasio važnost da se u BiH što prije formira vlast na svim nivoima kako bi se nastavili reformski procesi. Istakao je da, uprkos izazovima EU kao što su Brexit i izbori za Evropski parlament, naša zemlja očekuje tokom 2019. godine pozitivno mišljenje Evropske komisije (Avis) o zahtjevu za članstvo u EU. Ocijenio je kako bi dobijanje statusa kandidata za članstvo u EU bio najbolji podsticaj za nastavak reformi važnih za pristupanje EU i bitan doprinos ukupnoj političkoj i ekonomskoj stabilnosti u BiH.\nZamjenik ministra Brkić izrazio je zahvalnost švicarskoj vladi na dugoročnom angažmanu u podršci razvoju naše zemlje, koja se nastavlja kroz Strategiju saradnje 2017-2020 u nekoliko različitih područja, s naglaskom na aktuelne projekte koji se provode u saradnji s institucijama BiH.\nDelegacija Švicarske izrazila je podršku naporima Bosne i Hercegovine u ispunjavanju obaveza na putu ka članstvu u Evropskoj uniji i NATO-u kao i reformskim procesima, što Švicarska potvrđuje i programima razvojne saradnje koje provodi u BiH.\nNa sastanku se razgovaralo i o pitanjima migracija. Naglašen je značaj nastavka aktivnosti u sklopu partnerstva u području migracija koje se odvija na temelju Memoranduma o razumijevanju o partnerstvu u oblasti migracije između BiH i Švicarske. Istaknuto je i da bosanskohercegovačka dijaspora predstavlja most između dvije zemlje i temelj za jačanje bilateralnih odnosa, posebno u oblastima ekonomije, kulture i obrazovanja, ali i promociju potencijala BiH u Švicarskoj.\nRazmijenjena su mišljenja i o aktuelnim regionalnim i međunarodnim pitanjima, kao što je jačanje regionalne saradnje u sklopu Berlinskog procesa i Zapadnobalkanske šestorke (WB6).


Najzad se mehanizacija izvođača radova „Bačkaputa“ pojavila na izlasku iz sela početkom septembra meseca ove godine, kada je rečeno da je Javno preduzeće „Putevi Srbije“ obezbedilo 65 miliona dinara i da će rekonstrukcija predviđenog dela puta biti završena do sredine oktobra.\nOd tada ne samo da je opalo lišće, nego je pao i prvi sneg, a asfaltiranje 2.500 metara puta od ukupno 9 kilometara, koliko je u veoma\nlošem stanju, još nije okončano. Mašine „Bačkaputa“, dodu-\nše, još se nalaze na licu mesta, ali oko 500-600 metara puta čeka svog Godoa.\nS druge strane, radovi na rekonstrukciji Iđoškog puta su započeti 12. oktobra, a planirano je da „Bačkaput“ za 60 dana izgradi 2,5 kilometra puta širine tri metra i uredi deo neposredno pored saobraćajnice. Ovaj posao je finansiran novcem od zakupa državnog poljoprivrednog zemljišta, a reč je o 20 miliona dinara.\nPosao je završen pre roka – ali ne na zadovoljavajući način, tvrde poljoprivrednici koji na nesreću imaju posla u tom delu atara. Oni kažu da se na „novom“ putu već nalaze rupe, što po njihovom mišljenju znači da je korišćeno manje asfaltne mase nego što je potrebno. (Inače, tako se i zarađuje na izgradnji puteva u Srbiji, asfaltni sloj je neretko tanji od predviđenog, o širini puta da ne govorimo.)\nDa nešto nije u redu na Iđoškom putu potvrdili su i predstavnici JP Stankom, jer ovo preduzeće je nadležno da nadzire obavljen posao. Kako je rekao direktor preduzeća Zvonimir Stankov, nadzorni organ ove firme uputio je primedbe izvođaču radova koji je prilikom rekonstrukcije puta „odstupio od projekta“ (stavio je manje asfalta od predviđene količine), te će izvođač da otkloni nedostatke kada se za to steknu uslovi.\nPretpostavljamo da će se uslovi steći tek na proleće. A do tada rupe na „novom“ putu biće mnogo veće nego što su danas.\nStiče se utisak da su u Srbiji strane reči: poštovanje rokova i pošten rad.\nBilo bi interesantno da saznamo koliko izvođača radova u Srbiji ne radi kako treba i ne radi na vreme, i da li je iko od njih platio kaznu zbog nepoštovanja ugovorenih obaveza, jer u ugovorima postoje i kaznene klauzule. Zamislite kakve prihode bi mogla da ostvari i lokalna samouprava u Bečeju kada bi naplatila kazne od raznih izvođača.\nViše iz ove kategorije « Nacrt opštinskog budžeta za 2011. godinu: Tesno skrojen budžet\tSekretarijat za poljoprivredu: Poljočuvarima 3 miliona dinara »\nNakon pauze u januaru: Narodna kuhinja od danas ponovo radi


Crveni krst prikuplja knjige za biblioteke seoskih škola - Vijesti.me\nCrveni krst prikuplja knjige za biblioteke seoskih škola\n"Prikupljena pomoć će biti podijeljena osnovnim školama u seoskom području, u saradnji sa Ministarstvom prosvjete", saopštili su iz CKCG\nFoto: Crveni krst CG Autor: Mina\nCrveni krst Crne Gore (CKCG) će pod sloganom "Imamo svijet volonterizma za tebe" učestvovati na Sajmu knjiga i obrazovanja gdje će posjetiocima predstaviti načine i značaj volontiranja u toj organizaciji.\nMeđunarodni podgorički Sajam knjiga održava se od sjutra do 9. maja u Delta sitiju.\nU okviru štanda CKCG će biti organizovana i humanitarna akcija - prikupljanje knjiga za biblioteke osnovnih škola na seoskom području.\n"Prikupljena pomoć će biti podijeljena osnovnim školama u seoskom području, u saradnji sa Ministarstvom prosvjete", saopštili su iz CKCG.\nOni će, kako su najavili, u okviru učešća na sajmu, za sve zainteresovane organizovati i predavanje na temu "Imamo sviijet volonterizma za tebe", koje će biti održano 8. maja (na Svjetski dan Crvenog krsta), sa početkom u 16 sati.\nSaopšteno je da će volonteri Crvenog krsta, kroz konkretne primjere svog angažmana, predstaviti programe i načine volontiranja u toj organizaciji.\n"Drago nam je što imamo priliku da naš rad predstavimo i na Sajmu knjiga i obrazovanja, jer smatramo da se kroz djelovanje u našoj organizaciji mogu steći značajna znanja i vještine, kroz proces neformalnog obrazovanja", kazali su iz CKCG.\nPored toga, kako su naveli, bitno je što imaju mogućnost da posjetiocima sajma, a posebno mladim ljudima, predstave značaj volontiranja, jer se kroz takve angažmane značajno doprinosi društvu, koje tako postaje kvalitetnije.\n"Pored edukativnog, naše učešće na sajmu ima i humanitarni karakter, jer ćemo prikupljati pomoć za biblioteke osnovnih škola u seoskom području, pa se nadamo da će posjetioci sajma iskazati humanost i solidarnost i da ćemo na taj način dati doprinos unapređenju kapaciteta u što većem broju škola", saopšteno je iz CKCG.\nOni su pozvali sve koji planiraju da posjete sajam, kao i njegove učesnike, da posjete štand Crvenog krsta i upoznaju se sa njihovim programima.\n"Posebno ih pozivamo da doniraju knjige i da na ovaj način zajedno djelujemo na stvaranju humanijeg svijeta, za sve nas", navodi se u saopštenju Crvenog krsta.\nNe...znam 1 godinu i 6 mjeseci\nMoze li polovne knjige?


Upravnika zgrada nema dovoljno, ali rokovi neće biti pomereni - Danas\nDanas sreda, 15. novembar 2017. | Piše: A. Popović Piše: FoNet P\nTo ukazuju predstavnici udruženja za upravljanje zgradama, dok iz nadležnog Minstarstva građevinarstva poručuju da produženja rokova neće biti.\nNa današnjoj konferenciji o primeni Zakona o stanovanju i održavanju zgrada u praksi, Radovan Oreščanin, predsednik udruženja Inicijativa za kvalitetnije stanovanje koje okuplja privatnike koji stanarima nude usluge održavanja zgrada, ukazao da još uvek nema dovoljno profesionalnih upravnika pa ne veruje da će zakon moći da bude ispoštivan na vreme. - Primena zakona lagano počinje ali se u nekim jedinicama lokalne samouprave i dalje kaska. Sada imamo oko 400 licenciranih porfesionalnih upravnika za celu Srbiju a to je malo. Još imamo nedoumice oko tumačenja pojedinih članova Zakona, preambiciozno je reći da će većina zgrada biti registrovana do Nove godine – kaže Oreščanin. On dodaje da se još uvek ne zna kako će funkcionisati prinudna uprava, da još uvek nisu propisane cene za upravnike, pa oni očekuju produženje roka za sprovođenje zakona.\nSa druge strane, pomoćnica ministarke građevinarstva Jovanka Atanacković poručila je da će insistirati da se rokovi ispoštuju, te da odlaganja nema.\n- Zakon je važan ali verujem da treba da prođe nekoliko godina da poptuno zaživi, to su stvari koje ne idu preko noći. Ključna je promena svesti građana, treba da prihvatimo ta pravila i da naučimo da živimo sa njima, ukazuje atanacković dodajući da su promene već primetne u odnosu na trenutak kada je zakon donošen, i da je za samo 10 meseci nestao otpor građana prema novim propsima.\n- Danas imamo potpuno drugačija pitanja – gde su ti upravnici, zašto ih nema više, čak imamo i one koji pitaju kad će početi prinudna uprava jer ima stanara koji žele takvu vrstu pomoći da urede svoju zgradu – naglasila je ona. Atanacković ističe i da je od donošenja novog zakona do sada registrovano oko 3600 novih zgrada, uz prethodno upisanih oko 14.000, za 21 godinu. On je podvukla još jednom da veruje da će dinamika prijava postati intenzivnija kako se bliži rok, jer se u Srbiji takve stvari rade “kampanjski” kao i da će se za povećanje broja upravnika postarati tražnja na tržištu.\n- Profesionalnih upravnika nema dovoljno, ali ministarstvo želi da se tu animira privatni sektor, da pospešimo razvoj malih i srednjih preduzeća, nećemo da ovo bude deo javne uprave – zaključila je pomoćnica ministarke. Na konferenciji su govorili i predstavnici Privredne komore Srbije, među kojima i Aleksandar Nedić, a okupili su se licencirani profesionalni upravnici kako bi dikutovali o zakonskim rešenjima.\nDecenija programa NIS-a „Zajednici zajedno”\nNapustio nas je još jedan anđeo: Dragana Antić (14) izgubila bitku protiv teške bolesti\nZastoji na Brankovom mostu zbog sudara\nKrv je tražila krv: Turci su ubili srpsko dete, onda su Srbi krenuli u osvetu! Zbog ovog krvavog događaja Brankov most prati vekovno prokletstvo


24sata.info - Opozicija: Vučić kriv za atmosferu u kojoj se napadaju oni sa drugačijim stavovima\nAutor A. A. 24. 11. 2018. • 16:09\nPredstavnici opozicije optužili su danas predsjednika Srbije Aleksandra Vučića da je "duboko podijelio" društvo u Srbiji i da je najkrivlji za stvaranje atmosfere u kojoj se događaju napadi na one koji imaju drugačije političke stavove od vlasti.\nDragan Đilas / 24sata.info\nPredsjedavajući Saveza za Srbiju Dragan Đilas optužio je Vučića da je "glavni krivac" za incident u kome je jedan od lidera tog opozicionog bloka Borko Stefanović povrijeđen u Kruševcu. Đilas je na vanrednoj konferenciji za novinare u Beogradu, kojoj su prisustvovali i predsjednici Socijaldemokratske stranke i Demokratske stranke Srbije, Boris Tadić i Miloš Jovanović, kao i lider Pokreta slobodnih građana Saša Janković, ocijenio da se Srbija od 2012. godine pretvorila u zemlju "mržnje i agresije".\n"Ti si Vučiću mnogo veći krivac od batinaša koji su napali Borka (Stefanovića) i koje su poslali ljudi koji vode kriminal u Kruševcu, inače jako bliski kriminalcima sa sjevera Kosova. Ti si nas nazivao izdajnicima, kriminalcima, bjednicima, huljama. Danas ne smijemo slobodno da iznosimo svoje stavove, ne smijemo slobodno da šetamo, ostalo je samo da se uvede policijski čas", kazao je Đilas, u, kako je rekao, ličnom obraćanju Vučiću.\nPredsjednik Ljevice Srbije i jedan od lidera Saveza za Srbiju Borko Stefanović ocijenio je da je režim Aleksandra Vučića "duboko podijelio Srbiju".\n"Zadatak ljudi koji su me napali je da izvrše kriminalnu podjelu Srbije na one koji imaju vlast i nas koje su pretvorili u svoje neprijatelje. Ovaj zločin nas neće zaustaviti, borićemo se da Srbija ne bude država krvavih košulja. Savez za Srbiju i naši prijatelji treba ubuduće da nastupaju zajedno, tada im neće biti lako da nas udaraju iz mraka, fašistički", kazao je Stefanović.\nLider Pokreta slobodnih građana i Građanskog bloka 381 Saša Janković upozorio je režim da "slučajno ne pomisli da nećemo braniti svakog opozicionara, svakog građanina od nasilja ove anticivilizacijske vlasti", dok je predsjednik Demokratske stranke Srbije Miloš Jovanović ocijenio da je napad na Stefanovića "napad na demokratiju, pluralizam, na osnovna ljudska i politička prava".\n"Borko je napadnut jer se bavi javnim poslom. Atmosfera u društvu, za koju je najzaslužnija vlast, doprinijela je tome, ako nije i prvi uzrok takvog ponašanja. Kada se kabadahijski vlada kao danas u Srbiji, normalno je da napadnu nekog ko ima drugačije političke stavove", rekao je Jovanović.


NURDOR na Adi Ciganliji prikuplja novac za izgradnju - juGmedia\nZa novo dečje hemato-onkološko odeljenje u Nišu\nPosetioce Ade će moći da daju novčane donacije na samom štandu ili slanjem SMS na broj 1150 (cena je 100 dinara i važi za sve mreže).\nBEOGRAD/NIŠ – Nacionalno udruženje roditelja dece obolele od raka (NURDOR) vas poziva danas do 16. avgusta na pešačkoj stazi na ulazu kupališta na Adi Ciganliji prikuplja novac izgradnju dečjeg hemato-onkološkog odeljenja u Nišu\n„Cilj je da ovom akcijom skrenemo pažnju javnosti na tegobe dece obolele od raka i utičemo na podizanje društvene svesti, a time i na poboljšanje uslova lečenja, što predstavlja našu osnovnu misiju. Pozivamo sve ljude dobre volje da nam se ovog vikenda pridruže na Adi Ciganliji i pomognu realizaciju ovog kapitalnog projekta, „Za novo dečje hematoonkološko odeljenje“, za koji će biti neophodno izdvojiti blizu 500. 000 evra!“, poručuje Todor Mančić, predsedavajući NURDOR-a.\nZainteresovani posetioci će moći da dobiju sve informacije o samom udruženju i o tome kako mogu da pomognu i priključite se pokretu: Za novo dečje hemato-onkološko odeljenje u Nišu ali i da, za svoju donaciju izaberu neki simboličan poklon (majicu, kačket, liciderski magnetić, knjigu, privezak…). Najmlađi posetioci će imati priliku da učestvuju u konkursu za najmaštovitiji crtež na temu „Bolnica za superheroje“ u čast malih bolesnika, najhrabrijih boraca na svetu.\nProjekat rekonstrukcije odeljenja NURDOR realizuje u saradnji sa Kliničkim centrom i Klinikom za dečje interene bolesti u Nišu.\nNa 24. sednici Skupštine grada Vranja u sredu, usvojen je Lokalni akcioni plan (LAP) za poboljšanje položaja Roma i Romkinja na području grada i gradske…\nOnome ko dobije rešenje od izvršitelja za plaćanje duga i izmiri ga u roku od osam dana, izvršiteljska naknada biće umanjena za 60 odsto - jedna…


Masakr uoči pregovora o primirju\nEsktremisti su napali udaljena planinska sela u distriktu Doda, oko 170 kilometara od Džamua, zimske prestonice Kašmira. Jedan od stanovnika Rajendra Kumar Šarma, koji je povređen tokom pucnjave izjavio je Rojtersu:\n"Militanti su nas isterali iz kuća, naredivši da da se okupimo u kući starešine sela. Nakon toga su zapucali po nama".\nDo sada nijedna ekstremistička organizacija nije preuzela odgovornost za napad. Hizbul Mudžahedin, najveća kašmirska pobunjenička grupa odbacila je bilo kakvu ulogu u ovoj akciji. Njen portparol je osudio masakr, ističući da je to maslo indijskih tajnih službi "u cilju sprečavanja borbe muslimana za slobodu". Indijske vlasti optužile su Pakistan da se nije dovoljno angažovao na ukidanju kampova na svojoj teritoriji za obuku terorista koji deluju u Kašmiru. Indijski ministar unutrašnjih poslova Prakas Džeisval:\n"Ne postoje reči kojima bi se izrazila osuda ovakvog sramnog terorističkog akta. Tužni smo da su teroristi spremni i na ovakve akcije."\nIstovremeno, pakistanske vlasti su saopštile da Nju Delhi nije uložio dovoljno napora da se približi stanovništu Kašmira, koje teži odvajanju od Indije. Napad se dogodio dva dana pre planiranih razgovora indijskog premijera Manmohana Singa sa kašmirskim separatistima u Nju Delhiju, i kasnije njegovog puta u to područje. Indijski ministar unutrašnjih poslova Džeisval:\n"Želim da poručim stanovnicima Kašmira da ne brinu. Ovakvi incidenti neće nas zaustaviti na putu ka miru."\nNasilje je pojačano u poslednjih nekoliko sedmica sa otapanjem snega na ovom uglavnom planinskom području, olakšavajući prelazak pobunjenika iz pakistanskog u indijski deo Kašmira. Oko 40.000 ljudi je ubijeno od 1989. godina kada je počela pobuna u indijskom delu ove regije u cilju njene nezavisnosti ili pripajanja Pakistanu. Na hiljade Hindusa je napustilo to područje.\nNasilje je delimično splasnulo 2004. kada su započeli mirnovi pregovori Islamabada i Nju Delhija. I jedni i drugi polažu pravo na ceo Kašmir, koji je podeljen između dve zemlje 1947. kada su Pakistan i Indija postali nezavisne države, nastale od nekada jedinstvene teritorije koja je bila pod britanskom upravom. U pakistanskkom delu Kašmira živi 99 odsto muslimana, dok u indijskom 70 procenata. Islamabad i Indija su vodile dva rata oko Kasmira, a rešavanje jednog od največih etničkih konflikata u svetu, dodatno otežava činjenica da su obe države u međuvremenu postale nuklearne sile.


“Mi to doživljavamo kao izraz većeg interesovanja za ulaganje u našu zemlju i mogućnosti koje nudimo. Naravno, Grenland nije na prodaju”, saopštila je tamošnja vlada.\nVlada Grenlanda je napisala da nema dodatnih komentara na ovu temu jer je vest nezvanična. Danska vlada je saopštila da “Grenland nije na prodaju”, a Bela kuća nije komentarisala ove navode koje je prvi objavio “The Wall Street Journal”.\nLars Loeke Rasmusen, koji je bio danski premijer do juna, na društvenoj mreži “Tviter” je objavio da “to mora da je prvoaprilska šala ” i da je “totalno” van sezone.\nTramp je navodno svojim saradnicima izneo ideju o kupovini Grenlanda.Republikanci su rekli da je Trump nekoliko puta republikanskim kongresmenima pominjao kupovinu, ali da ga oni nisu shvatili ozbiljno.\nNa Grenlandu se nalazi najsevernija američka baza Tule.\nTrumpov pokušaj ne bi bio prvi američki napor da kupi Grenland. Godine 1867. državni sekretar Vilijam Sevard interesovao se za kupovinu ostrva, a SAD su navodno pokušale da kupe Grenland 1946. godine za vreme Trumana kada su nudile 100 miliona dolara za ostrvo.\nGlenland je autonomna zemlja u sastavu kraljevine Danske, ostrvo površine od preko 860.000 kadratnih milja koje naseljava oko 60.000 stanovnika.


Vakcinisane osobe šire delta soj koronavirusa u istoj mjeri kao i nevakcinisane - Index.ba\nŠteta oko 20.000 KM: Uništene reklame na šest tramvaja\nPotpuno vakcinisane osobe bi mogle širiti delta varijantu koronavirusa istom brzinom kao i nevakcinisani ljudi, pokazuje to interni dokument američkog Centra za kontrolu i prevenciju bolesti (CDC).\nDirektorica CDC-a Rochelle Walensky potvrdila je autentičnost ovog još neobjavljenog dokumenta.\n“Mislim da ljudi moraju shvatiti da ovdje ne pretjerujemo. Ovo je ozbiljno.To je jedan od najprenosivijih virusa za koje znamo”, rekla je onda.\nCentar bi danas trebao objaviti podatke koji će podržati kontroverznu odluku Walenskog da promijeni smjernice za potpuno vakcinisane ljude, a direktorica ove institucije je rekla u utorak da CDC preporučuje čak i potpuno vakcinisanim osobama da nose maske u zatvorenim prostorima, na mjestima gdje je prijenos virusa stabilan ili visok.\nRekla je i da bi svi u školama – učenici, osoblje i posjetitelji trebali uvijek nositi maske.\n“Mjere koje su nam potrebne da ovo stavimo pod kontrolu su ekstremne”, rekla je Walensky dodavši da podaci u izvještaju nisu iznenadili.\nU dokumentu se međutim ukazuje i na to da su vakcinisane osobe sigurnije s obzirom na to da vakcine sprečavaju više od 90 posto teških bolesti. Ono što je problem sa vakcinama protiv koronavirusa jeste što su manje učinkovite u sprečavanju infekcije i prijenosa virusa.\nPrethodni članakU kafiće i diskoteke u Crnoj Gori samo uz COVID-potvrdu\nNaredni članakAvdović: Jedina prepreka između kvalitetne, sigurne i blagovremene zdravstvene usluge i građana KS, jeste Vlada KS


RTS :: Od danas na snazi nove mere u borbi sa koronavirusom\nRadio Beograd 1 Od danas na snazi nove mere u borbi sa koronavirusom\nutorak, 17. nov 2020, 15:00\nOd danas na snazi nove mere u borbi sa koronavirusom\nPosle sastanka sa direktorima kovid bolnica, ministar zdravlja Zlatibor Lončar kaže da je u Beogradu za 24 časa pregledano skoro 5600 ljudi zbog sumnje na virus korona. Lončar ističe da je gotovo 5000 pacijenata smešteno u bolnice širom Srbije, te da se zbog nedostatka bolničkih kapaciteta pronalaze novi. U kovid sistem ušle su i Selters banja u Mladenovcu i Banja Koviljača, a ministar Lončar najavio je i otvaranje privremene Vojne bolnice u Nišu. Da bi se sprečilo širenje virusa, od večeras će svi ugostiteljski objekti biti zatvoreni od 21 čas do 5 ujutru, u narednih 14 dana. Ta mera neće važiti za apoteke, dostavu hrane, benzinske pumpe za točenje goriva i privredu koja radi u trećoj smeni.\nPredsednik Srbije Aleksandar Vučić uručio je odlikovanja - 4 zlatne medalje za zasluge i 6 za revnosnu službu povodom Dana Vojske Srbije. Čestitajući odlikovanima oficirima I podoficirima predsednik Vučić je rekao je da su oni svojim radom pokazali da su dostojni potomci naših slavnih predaka. Zahvalio je svim pripadnicima vojske na angažovanju tokom epidemije kovida 19.\nMinistar unutrašnjih poslova Aleksandar Vulin i republički javni tužilac Zagorka Dolovac razgovarali su o saradnji javnih tužilaštava i MUP-a u narednom periodu. Saglasili su se da su bliska saradnja policije i tužilaštva uslov za uspešnu borbu protiv kriminala i prevenciju kriminaliteta. Dogovoreno je da će posebna pažnja biti posvećena otkrivanju i gonjenju teških krivičnih dela u oblasti organizovanog kriminala i korupcije, a nadležne policijske uprave i javna tužilaštva angažovaće dodatne ljudske i materijalne resurse radi bržeg delovanja i boljih rezultata.\nRadovi na brzoj pruzi od Beograda do Novog Sada biće dodatno ubrzani, kako bi taj deo bio završen najkasnije do kraja naredne godine, izjavio je ministar građevinarstva, saobraćaja i infrastrukture Tomislav Momirović. Posle sastanka sa gradonačelnikom Novog Sada Milošem Vučevićem, ministar je istakao da 2021-ve treba da počnu i radovi na izgradnji Fruškogorskog koridora, odnosno brze saobraćajnice od Rume do Novog Sada.\nPoznati glumac Ivan Bekjarev preminuo je u 74-oj godini, posle borbe sa korona virusom. Ostaće upamćen kao prvak Jugoslovenskog dramskog pozorišta i po brojnim ulogama na filmu i televiziju. Povodom smrti Ivana Bekjareva, telegram saučešća porodici preminulog glumca uputili su predsednik Aleksandar Vučić, premijerka Ana Brnabić i predsednik Skupštine Srbije Ivica Dačić.\nUrednici vesti Nenad Selaković i Vladimir Mihajlović.


Odnosi SAD i Rusije: koliko je Kosovo sporedna priča?\nNa marginama seminara Niksonovog centra naslovljenog ”SAD i Rusija“ bilo je reči i o pitanju koje u žižu medjunarodne pažnje ponovo gura do nedavno zaboravljeni Balkan, a koje glasi: da li rešenje statusa Kosova može da postane ozbiljniji kamen spoticanja u odnosima SAD i Rusije? Naša koleginica Maja Draker pripremila je sledeći izveštaj.\nSadašnje stanje američko-ruskih odnosa ne nagoveštava ništa nalik obnovi hladnog rata ali niko u ruskom establišmentu ne smatra da bilateralni odnosi izmedju SAD i Rusije mogu da se definišu kao osmišljeno partnerstvo. Pre bi se moglo reći da dve zemlje saradjuju isključivo u domenima gde se njihovi interesi striktno preklapaju, a takvih nema previše, zaključeno je na skupu u Niksonovom centru. Demokratija zapadnog stila, kakvu promoviše Vašington, nije prihvatljiv model za Rusiju koja insistira na takozvanoj ”suverenoj“ demokratiji lišenoj spoljnih uticaja. SAD i EU nisu Rusiji uzor, a energično promovisanje američkih interesa u post-sovjetskom prostoru -- konkretno u Ukrajini i Gruziji -- kao i najavljeno stacioniranje sistema raketne odbrane u Poljskoj i Češkoj republici postaju sve veći trn u oku Moskve, smatra predsednik Niksonovog centra, Dimitri Sajms.\nStoga relativno nevažno pitanje statusa Kosova postaje potencijalno eksplozivni problem. Činjenica da Rusija koristi kosovsku kartu je simptom, a ne uzrok problema, ukazuje Sajms napominjući da bi spor oko kosovskog rešenja mogao da dospe ulje na ono što već tinja u nestabilnim odnosima izmedju SAD i Rusije. Ako SAD ne budu oprezno prišle tom pitanju, Rusija će primer Kosova proglasiti presedanom za Abhaziju u Južnu Osetiju.\n“Rusija ne može da spreči nezavisnost Kosova, a mi ne možemo da sprečimo odvajanje Abhazije i Južne Osetije od Gruzije. Mislim da je ovo prvi put u mnogo godina da je pred nama potencijlna opasnost od vojne konfrontacije.”\nRusija bi bila posebno kivna ukoliko Kosovo stekne nezavisnost bez odgovoravajuće rezolucije UN jer bi se time, kao i tokom vazdušne kampanje NATO protiv Srbije 1999, potvrdila njena irelevatnost u medjunarodnoj areni. Dimitri Sajms naglašava da je nezavisnost Kosova verovatno neminovni i logični ishod procesa koji je započet pre osam godina ali ponavlja da postoji još jedna opcija koju bi Srbija -- kako je u više navrata nezvanično nagovešteno iz Beograda -- bila voljna da prihvati u zamenu za evenutalno prihvatanje nezavisnosti, koliko god ono bilo nevoljko. Nova rezolucija Saveta bezbednosti je moguća, uz otvoreni blagoslov Rusije ili pak njenu uzdržanost od glasanja, smatra Sajms:\n“Podela, ali ne u smislu malih enklava i kantona. Srbi bi zadržali male oblasti na severu Kosova u kojima su već većina i koje ne kontroliše vlada u Prištini. Srbi bi s takvim rešenjem mogli da se pomire, a i Rusija bi ga prihvatila. Na taj način Kosovo ne bi postalo presedan za Abhaziju u Južnu Osetiju jer bi status bio rešen glasanjem u UN.”\nRuski ambasador u SAD Juri Ušakov, jedna od brojnih uglednih zvanica na seminaru u Niksonovom centru, odbio je da komentariše mogući razvoj kosovskog pitanja u Savetu bezbednosti.


Odnosi s medijima predstavljaju skup aktivnosti u okviru odnosa s javnošću kojima se planski, organizovano i kontinuirano uspotavljaju i održavaju uzajamno korisni odnosi između organizacije i predstavnika različitih medija. Odnosi s medijima su jedan od značajnijih zadataka odnosa s javnošću i najčešćih i najzastupljenijih oblika prakse odnosa s javnošću. Na kursu se uči kako kreirati poseban program komunikacije prilagođen medijima, koji su zbog svoje moći i uticaja jedna od najvažnijih ciljnih javnosti organizacije. Takođe, kurs obuhvata i znanja kako preko medija delovati na najširu javnost ali i na predstavnike pojedinih ciljnih javnosti organizacije.\nCilj kursa je da polaznici nauče kako se stvara pozitivni publicitet kao specifičan oblik komunikacije sa svim ciljnim javnostima jedne organizacije. Polaznici će naučiti i kako se kroz izgradnju odnosa s medijima stvara i naklonost novinara i specifičan partnerski odnos između organizacije i medija, koji će na željeni način posredovati u komunikaciji između organizacije i njenih ostalih ciljnih javnosti.


OI: Šveđanke nemilosrdne, Brazilke ispustile pobedu - SportFem\nOI: Šveđanke nemilosrdne, Brazilke ispustile pobedu\nFudbalerke Švedske i Velike Britanije obezbedile su plasman u četvrtfinale olimpijskog turnira u Tokiju.\nSkandinavke su posle spektakularne pobede od 3:1 nad prvim favoritom SAD, potvrdile klasu i protiv Australije – 4:2 (1:1).\nViđena su dva velika preokreta, ali je bolji tim na kraju slavio. Šveđanke su povele u 20. minutu preko nove fudbalerke Barselone, Fridoline Rolfee.\nIzvanredn Sem Ker, napadač Čelsija, sama je kreirala preokret, pošto je do kraja poluvremena uspela da izjednači u 36. minutu. Onda je pogodila već na startu drugog dela meča, u 48. minutu.\nRadost Australijanki nije dugo trajala i verovatno je ključni trenutak meča bio taj što je Švedska izjednačila već u 52. minutu preko Hurting.\nDo kraja su se u strelce upisale Rolfe još jednom u 63. minutu i Blekstenijus u 82. za konačnih 4:2. Nažalost, Stina Blekstenijus se povredila doslovce u poslednjim sekundama utakmice i hramljući je izašla s terena.\nSve u svemu, Šveđanke su već izborile plasman u četvrtfinale, a posle uvodnog šoka oporavila se i selekcija SAD.\nAmerikanke su u drugom kolu deklasirale Novi Zeland sa 6:1 (2:0). Golove za SAD dale su Lavel, Horan, Erceg, Pres, Morgan i Bot, a strelac počasnog gola za Novozelanđanke bila je Haset.\nSAD i Australija će u poslednjem kolu u direktnom duelu odlučiti o putniku u četvrtfinale, mada će Amerikankama odgovarati i remi, jer imaju bolju gol-razliku koja odlučuje kad su dva tima bodovno izjednačena.\nDoduše, i najbolji trećeplasirani tim će nastaviti takmičenje, pa će Australijanke imati motiv više da barem ostanu neporažene, jer će SAD biti apsolutni favorit.\nTakmičenje sigurno nastavlja i selekcija Velike Britanije, koja je savladala domaćina Japan sa 1:0 (0:0). Drugo mesto sad drži Kanada, koja je savladala Čile sa 2:1 (1:0).\nU poslednjem kolu Britanke i Kanađanke će ukstiti koplja.\nKonačno, derbi kola odigran je u grupi F gde su se sudarile Holanđanke i Brazilke. “Lale” su u uvodnom kolu demolirale Zambiju 10:3, a Brzilke su razbile Kinu 5:0.\nI ono što je bilo najlepše za neutralne navijače, obe ekipe su nastavile efikasno i u drugom kolu, pa je konačan rezultat derbija bio 3:3!\nMidema je već u trećem minutu donela prednost Holandiji, a Debinja je izjednačila u 16. Midema je u 59. ponovo dovela svoj tim u vođstvo, ali onda je usledio preokret koji su režirale Marta i Ljudmila za samo četiri minuta od 65. do 68.\nDo zasluženog boda “narandžaste” su došle pogotkom Jansen u 79. minutu.\nDa je grupa F ubedljivo najzanimljivija publici potvrdile su i Kina i Zambija, čiji je okršaj završen sa čak osam golova – 4:4.\nSrodni člancifudbalOlimpijske igrepopularno\n/ 9 sati ranije\n/ 1 dan ranije\nViše u Fudbal\nNajbolja fudbalerka i najbolja golgeterka Superlige Srbije Tijana Filipović produžila je ugovor sa Spartakom....\nSvoje redove pojačala je i Crvena zvezda B u zimskom prelaznom roku. Među crveno-bele...\nZimski prelazni rok doneo je nova lica u tabor Crvene zvezde. Čelnici kluba su...\nSprema se dosad neviđen spektakl! Za samo tri dana rasprodato je svih 85.000 ulaznica...\nZa istoriju: Holanđanke spakovale 10 komada Zambiji\nKo je Barbra Banda: Pet minuta slave umesto zlatne medalje


Izvor: BKTV News, 28.Avg.2018, 14:01\nPredsednik Srbije Aleksandar Vučić razgovarao je danas sa delegacijom nemačkog Bundestaga.\nTom prilikom je naglasio da je dogovor Srba i Albanaca od presudnog značaja za oba naroda. On je razgovarao sa zamenikom predsedavajućeg frakcije CDU/CSU u nemačkom Bundestagu, poslanikom Johanom Vadefulom i spoljnopolitičkim savetnikom te frakcije Hans-Joakimom Falenskim o bilateralnim odnosima, evropskom putu Srbije i situaciji u regionu.\nPoslanik Bundestaga Vadeful istakao >> Pročitaj celu vest na sajtu BKTV News << je da Nemačka ima veliko poverenje u Srbiju i njen evropski put. Podržao je spremnost Beograda i Prištine za nastavak dijaloga i normalizaciju odnosa, ali je u isto vreme istakao nemačku poziciju u vezi sa promenom granica koju je definisala kancelarka Merkel.\nMondo: Vučić: Dogovor Srba i Albanaca je presudan\nBlic: Vučić sa poslanicima Bundestaga: Dogovor Srba i Albanaca presudan, još jednom istanut stav Merkelove


Petković: Priština kada građanima nema šta da ponudi, onda su im Srbija i Srbi dežurni krivci | Radio Kosovska Mitrovica\nPetković: Priština kada građanima nema šta da ponudi, onda su im Srbija i Srbi dežurni krivci\n12. January, 2021 12:57 |\n“Pred svake izbore, političari u Prištini pokušavaju da svoj politički rejting podignu napadima na predsednika Srbije Aleksandra Vučića i zvanični Beograd. Kada građanima nemaju šta da ponude, onda su im Srbija i Srbi dežurni krivci za sve”, kaže se u saopštenju direktora Kancelarije za KiM Vlade Srbije Petra Petkovića.\n“Međutim, biću potpuno jasan. Sa nama niko ne razgovara jezikom ucena i vara se svako ko misli da takvim stavom može doprineti rešavanju pitanja Kosova i Metohije.\nMi smo spremni da razgovaramo o normalizaciji odnosa, ali Priština mora da shvati da je Srbija međunarodno priznata država, članica međunarodnih institucija i da Beogradu nikakvo priznanje od strane Prištine nije potrebno. Ono što nam je svima potrebno jeste kompromis i da shvatimo da u tom procesu ne može jedna strana da dobije sve, a druga da izgubi sve, jer to jednostavno nije kompromis”, kaže Petković.\n“Beograd je kredibilan partner u dijalogu, ispunjava sve svoje međunarodno priznate obaveze i očekuje odgovoran i fer odnos svih strana uključenih u ovaj proces. Uslovljavanja Prištine direktno potkopavaju svaku mogućnost dijaloga.\nOčekujemo i da se međunarodna zajednica jasno i nedvosmisleno odredi prema ovakvim istupima Prištine i aktuelnog premijera privremenih pokrajinskih institucija”, ističe Petkovic.


Građani dobili opremu za odlaganje reciklabilnog otpada – Kruševac PRESS\nAutor S. Milenković\t Objavljeno 28.03.2017. 0\nJKP „Kruševac“, u saradnji sa Gradskom upravom Kruševca i nemačkom organizacijom za tehničku saradnju GIZ, započelo je realizaciju pilot projekta „Uvođenje primarne selekcije čvrstog komunalnog otpada na mestu nastanka“ koji će trajati jednu godinu.\nProjektom je obuhvaćeno 481 domaćinstvo i 80 pravnih subjekata sa teritorije MZ „ Veselin Nikolić“ u naselju Bagdala 1.\nGradska uprava je, preko Fonda za zaštitu životne sredine, finansirala nabavku jednog otvorenog vozila za potrebe realizacije projekta, a GIZ je obezbedio opremu za reciklažni centar, 481 kantu od 120 litara za domaćinstva i 10 reciklažnih kontejnera, koji će biti postavljeni na određenim lokacijama.\n–Cilj projekta je smanjenje količine komunalnog otpada koji se odlaže na deponiju u Srnju, podizanje svesti naših sugrađana o značaju reciklaže i potrebi odgovornog ponašanja prema životnoj sredini i očuvanju prirodnih resursa a u skladu sa principima održivog razvoja.– istakla je Olivera Drenovac, pomoćnik gradonačelnika za ekologiju, održivi razvoj i energetiku.\nProjektom je predviđeno da svako domaćinstvo dobije tipsku posudu za odlaganje komunalnog otpada, kao i određeni broj plastičnih džakova, u koje će se odlagati ambalaža, koja može da bude reciklabilna (papir, plastika, aluminijum…). Prikupljanje reciklabilnog otpada vršiće se jednom nedeljno i odvoziti u reciklažni centar JKP „Kruševac“ na dalji tretman.


Fotografija: Flickr, korisnik Christopher Craig\nSrbija će u naredne dve, tri decenije u ekologiju morati da investira oko 15 milijardi evra.\n27 Avgust 2018, 1:19pm\nŠta Srbija radi po pitanju zaštite životne sredine? Ovo pitanje se samo od sebe nameće u jeku svetske borbe za opstanak planete, koju sistematski uništavamo. Imamo li ikakav plan?\nAkcija smanjenje upotrebe plastičnih kesa prema rečima državnih organa je veoma uspešna, međutim u trenutku kada ceo svet preuzima ozbiljne korake u borbi za životnu sredinu ovakva akcija deluje potpuno zanemarljivo.\nKada se tome pridodaju i ozbiljni ekološki problemi poput opasanog otpada, i izgradnje mini hidroelektrana na zaštićenom području na Staroj planini ne možemo a da se ne zapitamo šta Ministarstvo životne sredine radi po ovom pitanju i da li Srbija ulaže dovoljno napora da očuva životnu sredinu.\nO ovom problem razgovarali smo i sa nadležnima u ministarstvu, ali i sa stručnjacima koji upozoravaju da mora da se učini više.\n- U Srbiji su s godinama nagomilani brojni problemi u zaštiti životne sredine, koji postoje u svim ekološkim segmentima. Rešavanje tih problema naročito je prioritetno u vezi upravljanja otpadom, prerade otpadnih voda, remedijacije zemljišta, zagađenja vazduha, zaštite prirode - kažu za VICE iz Ministarstva za zaštitu životne sredine.\nZbog toga su, kako kažu u okviru svoje organizacione strukture ustanovili posebne sektore, kao i sektor za strateško planiranje i projekte, kako bi se kroz različite projekte obezbedila sredstva i privukli investitori.\n- Srbija će u naredne dve, tri decenije u ekologiju morati da investira oko 15 milijardi evra, a deo tih sredstava otići će za investiranje u najmanje 300 sistema za prečišćavanje voda - kažu iz ministarstva.\nZvezdan Kalmar iz Centra za ekologiju i održivi razvoj (CEKOR) za VICE ističe da je osnovni problem zaštite životne sredine u Srbiji je upravo nerazumevanje da je postavljanje visokih ciljeva zaštite i poboljšanje stanja životne sredine upravo osnovni podsticaj za ekonomski razvoj, za nove investicije i nova i dugoročno održiva radna mesta.\n- Ekološki napredna privreda, uz mere energetske efikasnosti i obnovljivim izvorima energije, te drugim granama koje iz toga proističu dovode do smanjenja gasova sa efektom staklene bašte- ublažavanju klimatskih promena, a sveukupno do smanjenja troškova zdravstvene zaštite - kaže Kalmar za VICE.\nPo njemu, govoriti o poboljšanju sektora životne sredine zapravo znači govoriti o smanjenju karbonskog otiska, smanjenju uticaja na klimatske promene, o povećanju energetske efikasnosti, smanjenju neodrživih oblika saobraćaja, smanjenju zagađivanja te prekomerne potrošnje vode i smanjenju prekomernog iscrpljivanja resursa.\n- Životna sredina u Srbiji nikada nije dobila centralni primat da se ti standardi uključe u razmatranje investicija i ekonomskog razvoja, i tek nedavno se Fiskalni savet oglasio kako je upravo 2019 godina za “Sad ili nikad” investicije u ovu oblast – kaže on.\nSrbija je donela strateški dokument - Nacionalni program zaštite životne sredine - kojim su određene dugoročne i kratkoročne prioritetne mere za planiranje i upravljanje zaštitom životne sredine.\n- Novim Zakonom o planskom sistemu utvrđena je hijerarhija planskih i strateških dokumenta i s tim u vezi, planirana je revizija celokupnog strateškog okvira u oblasti zaštite životne u okviru čega će biti pripremljena i nova krovna strategija u ovoj oblasti - kažu iz ministarstva.\nNa pitanje šta rade kako bi povećali svest građana koje ovaj problem malo ili nimalo ne interesuje, iz ministarstva za VICE ističu da u okviru projekata koji se finansiraju iz EU IPA fondova i međunarodnih fondova (Globalni fond za životnu sredinu) organizuju "niz aktivnosti na podizanju svesti i jačanju kapaciteta svih zainteresovanih strana".\nMinistarstvo je za potrebe izrade Nacrta zakona o klimatskim promenama, kao i Strategije klimatskih promena sa akcionim planom, uspostavilo radne grupe koje su činili predstavnici relevantnih državnih i pokrajinskih institucija i organa, lokalnih samouprava, nevladinih organizacija, naučnih institucija i sektora privrede i drugih relevantnih organizacija.\nTakođe, 2014. godine uspostavljen je Nacionalni savet za klimatske promene kao međusektorsko savetodavno telo Vlade čijim se delovanjem doprinosi izradi i primeni zakonodavnih okvira za borbu protiv klimatskih promena, i obezbeđuje realizacija strategija, programa i mera za niskougljenični razvoj i prilagođavanje na izmenjene klimatske uslove, i projekata koji se sprovode u okviru Mehanizma čistog razvoja definisanog Kjoto protokolom.\nKalamar, odgovarajući na isto pitanje kaže da “svako dete zna da se treba brinuti o prirodi i okolini”.\n- Svaki građanin, ukoliko se uspostavi takav sistem i infrastruktura, i odgovarajuće kazne, razdvajaće otpad na mestu nastanka, i neće ilegalno odlagati otpad ako će za to biti debelo kažnjen. To je kostur svake edukacije, a sve ostalo dolazi prirodno - kaže on.\nIpak, Kalmar upozorava da je nedostatak budžetskih sredstava i ulaganja je problem broj jedan.\n- Smanjen nadzor, smanjeni administrativni kapaciteti i zabrana zapošljavanja u javnom sektoru naročito pogađaju ovaj sektor, koji “puca po svim šavovima” kada dođe do implementacije propisa iz ove oblasti. Takođe su ingerencije i kažnjavanja mali, a sporost sudova je opšte poznat problem. - kaže on.\nKalmar kaže da je sve to dovelo do toga je oblast neverovatno zapuštena, da nema dovoljne pravne sigurnosti u ovoj oblasti i da se praktično onemogućava implementacija principa zagađivač plaća čime se dogma očuvanja radnih mesta i kreiranje lažne konkurentnosti pretvara u neograničenu dozvolu za zagađivanje i centralnu prepreku resutruktuirarnju cele privrede.\n- Na kraju jer nismo dovoljno investirali osnovne infrastrukturne potrebe: u snabdevanje vodom za piće, u prečišćavanja vode, u podizanje kvaliteta života u krajnjoj instanci to dovodi do izuuzetno visoke nezaposlenosti, siromaštva, napuštanja udaljenih i slabo razvijenih delova Srbije i ekonomske emigracije iz Srbije.\nPotpisivanjem Pariskog sporazuma o klimatskim promenama prošle godine Srbija se obavezala da će ubuduće da doprinosi smanjenju emisija gasova sa efektom staklene bašte na globalnom nivou. Na pitanje šta rade po tom pitanju iz ministarstva kažu za VICE da je u okviru projekta „Strategija klimatskih promena sa Akcionim planom“ koji je započet u julu 2016. godine uz podršku Evropske unije, i uz sprovođenje međunarodnog konzorcijuma koji predvodi GFA Consulting Group GmbH iz Nemačke, planirana izrada nacionalne međusektorske Strategije borbe protiv klimatskih promena sa Akcionim planom od strane Ministarstva zaštite životne sredine. Ovom strategijom će, kažu, biti uspostavljen nacionalni strateški i politički okvir borbe protiv klimatskih promena u skladu sa međunarodnim obavezama Srbije i njenim ciljevima smanjenja emisija gasova sa efektom staklene bašte (GHG).\n- Strategija klimatskih promena i akcioni plan identifikovaće prioritetne mere smanjenja emisija i odrediti odgovorne institucije za određene opcije uz vremenske rokove za primenu mera i odrediti sveobuhvatne zahteve finansijskih resursa. Strategija će takođe obezbediti okvir za politiku prilagođavanja ukazujući na prioritetne oblasti poljoprivrede, šumarstva i vodoprivrede. Osnov za donošenje Strategije i akcionog plana je i u Nacrtu zakona o klimatskim promenama koji predstavlja prvi zakonodavni akt u ovoj oblasti i čije se usvajanje očekuje do kraja 2018. godine.\nA šta dok čekamo Nacrte i Strategije? Šta je ono čime se ministarstvo u međuvremenu bavi?\nKalmar ističe da je neophodna “bolja koordinacija, i jasna opredeljenost vlade da rešava ova pitanja”.\n- Nije još uvek jasno zašto Zeleni Fond nije pravo zaživeo i na čega se troši namenski novac uplaćen -po raznim osnovama, i principu zagađivač plaća. Na nivou strategija i pridruživanja EU, treba zaista preispitati šta bismo mogli da izbegnemo -da se učimo na tuđim greškama, te da preispitamo recimo izgradnju 26 regionalnih deponija kada znamo da je to najzadnji način zbrinjavanja otpada i da postoji način da idemo ka stvaranju društva sa nula otpada. Ovo i zbog cena koštanja, a takođe i mogućih penala koje ćemo jednog dana plaćati zbog nepoštivanja rokova i standarda koji su u EU – kaže Kalmar.\nOn smatra da je potrebno povećati nivo kazni i broj inspektora a smanjiti veliku korupciju u ovoj oblasti i sprovesti ustavnu kategoriju da svako ima pravo na zdravu životnu sredinu.\nIpak, u ministarstvu su ponosni na akciju smanjenja korišćenja plastičnih kesa i ističu da je ona dala "odlične rezultate".\n- Procenat odloženih kesa u životnoj sredini je već mnogo niži, što je i najvažniji rezultat - kažu iz ministarstva, ali Kalmar upozorava da je Srbija “veoma zaostala” po mnogim pitanjima zaštite životne sredine.\n- Otpadne vode ni iz industrije ni iz domaćinstava ne prečišćavamo, te time zagađujemo zemljište, vodotoke i ugrožavamo zdravlje ljudi. Želimo da razvijamo turizam, i pošto drugih takvih očuvanih adekvatnih lokacija nemamo, onda ulazimo u nacionalne parkove i zaštićena dobra pa tamo gradimo hidrocentrale, hotele, i turističke komplekse - kaže on.\nIz Minstarstva pak naglašavaju da rade “intenzivno na sprečavanju ilegalno odloženog opasnog otpada, kao i njegovom pravilnom trajnom zbrinjavanju i zbrinjavanju svog istorijskog opasnog otpada u Srbiji, izradi projektno tehničke dokumentacije za sanacije i zatvaranje deponija i smetlišta u lokalnim samoupravama i izgradnji regionalnih centara i tretmanu otpada”.\nTakođe, dodaju, se radi na izradi dokumentacije i izgradnji postrojenja za prečišćavanje otpadnih voda kao i rekonstrukciji postojećih gde je to moguće, uvođenju boljeg sistema prevencije nastanka divljih deponija i pomoći lokalnim samoupravama u uklanjanju, izgradnji postrojenja za tretman opasnog otpada u Srbiji, pomoći lokalnim samoupravama u uvođenju odvojenog sakupljanja otpada i reciklaže.\nU centru pažnje javnosti ovih dana su hidrocentrale na Staroj planini i možemo da čujemo kritike ekologa da država ne radi dovoljno kada je reč o očuvanju zaštićenih područja. Međutim iz ministarstva kažu da prema važećim propisima, izgradnja minihidroelektrana u zaštićenim područjima nije zabranjena, osim u prvom režimu zaštite, a saglasno članu 9. Uredbe o režimima zaštite, radovi koji nisu zabranjeni, kao i radovi za koje se osnovano pretpostavlja da mogu imati nepovoljne posledice na zaštićeno područje, podležu proceduri procene uticaja na životnu sredinu i pribavljanja saglasnosti u skladu sa zakonom.\n- Polazeći od stanovišta da minihidroelektrane bitno utiču na ekosisteme i biodiverzitet u zaštićenim područjima, pokrenuta je izmena Zakona o zaštiti prirode u cilju zabrane izgradnje minihidroelektana na celoj površini zaštićenog područja, a ne samo u I stepenu zaštite, kao što je to sada regulisano Zakonom - kažu iz ministarstva i dodaju da zbog sve učestalijih žalbi u vezi izgradnje MHE na teritoriji PP „Stara planinaˮ, nadležne službe aktivno rade na prikupljanju podataka i informacija, o faktičkom i pravnom statusu započetih i planiranih minihidroelektrana, izdatim uslovima zaštite prirode, kao i drugim uslovima.\nGovoreći o potencijalima obnovljivih izvora energije iz Ministarstva kažu dasu oni u Srbiji značajni i procenjeni su na 5,65 Mtoe (miliona tona ekvivalenata nafte) godišnje.\n- Potpisivanjem Ugovora o osnivanju energetske zajednice sa EU koji je stupio na snagu 2006. godine Republika Srbija se opredelila za ugradnju obnovljivih resursa u domaće zakonodavne okvire i strateška dokumenta. Republika Srbija je preuzela obavezu da do 2020. godine poveća učešće obnovljivih izvora energije sa sadašnjih 21,2 % na 27% u bruto finalnoj potrošnji i 10% učešća OIE - biogoriva u sektoru saobraćaja. Akcioni plan za obnovljive izvore energije do 2020. godine predviđa da u sektoru električne energije do 2020. godine imamo novih oko 1092 MW iz obnovljivih izvora energije – kažu iz Ministarstva i dodaju da je u cilju podsticaja projektima iz obnovljivih izvora energije Vlada Srbije donela je podsticajne mere sa više garancija, investitori u projekte proizvodnje energije iz obnovljivih izvora mogu dobiti i oslobađanje od plaćanja carine za uvoz opreme za izgradnju postrojenja.\nIpak, Kalamar, za kraj ističe da država “mora jasno definiše svoje strateško opredeljenje”.\n- Novac za životnu sredinu treba da se generiše kroz primenu principa zagađivač plaća, korisnik plaća, te da cena vode, energije i industrijskih proizvoda sadrži u sebi i cenu ekološkog zbrinjavanja i održavanja sistema - kaže on.\nNa kraju, bitno je napomenuti da je 2010. donesen Nacionalni program zaštite životne sredine. Stručnjaci se slažu da je to jako dobar dokument, u koji se uložilo mnogo truda. Međutim, on je primarno donesen zbog toga što je EU to zahtevala u Srbiji. U praksi ga se niko ne pridržava.\n- Srbija nikada nije usvojila akcioni plan za sprovođenje ovog programa – zaključuje Kalamar.\nTagged:politikaStara planinaZaštita životne sredinePariski sporazumotpadne vodeMinistarstvo zaštite životne sredinehidrocentrale


Dunja i Anastasija su odlučile da nam u ovoj epizodi serijala Make Up In The City predstave tutorijal – kako da se našminkaš uz pomoć šljokica i jarkih nijansi senki za oči. Devojke su izabrale tri look-a koja će te apsolutno oduševiti, a koja su idealna za večernji izlazak.\nAko si imala prilike da vidiš makeup euforija trend look na IG profilima poznatih i želiš da ih iskopiraš uspešno, onda je najbitnije da se izveštiš u nanošenju šljokica na lice. Eksperimentisanje sa šljokicama i bojama, glavna je karakteristika ovog trenda i makeup look-ova koje su nam predstavile draga Dunja i Anastasija. Kao što možeš videti, Dunja ima sjajan savet za nanošenje svake šljokice pojedinačno – nanesi tačkicu lepka na lice, pa na nju nanesi šljokicu.\nKako bi mogla da poneseš ovaj look bez obzira na modni stil koji preferiraš, Make Up In The City devojke osmislile su tri različite varijante. Anastasija se odlučila za najupadljiviji look, sa jakom senkom za oči i krupnim šljokicama na donjem kapku. Dunja se odlučila za nešto svedeniji look, sa nude osnovom i mnoštvom sitnih šljokica, dok je gošća epizode, Anastasija, svoj look upotpunila sa nekoliko šljokica na samoj ivici očiju, pa ovakav makeup može da ponese i u toku dana.\nA post shared by MakeUpInTheCity Srbija (@makeupinthecity_srb) on Oct 18, 2019 at 8:19am PDT\nA evo i koje proizvode su devojke koristile:\nMaybelline New York Master Chrome Highlighter – za konturisanje\nTotal Temptation Eye Shadow paleta – senke za oči za Dunjin look\nMaybelline New York Lemonade Eyeshadow paleta – senke za oči za Anastasijin look\nTattoo Liquid Ink Eyeliner – ajlajner uz pomoć kog je Anastasija dodatno istakla oči\nDa li bi se usudila da isprobaš ovaj look? Podeli sa nama u komentarima!\nPogledaj još: Make Up In The City: Taksi izazov sa Teom\nPovezane teme: šminka, senke za oči, ajlajner, oči, karmin, ruž, tečni puder, puder, usne, poznati, trend, moda, iskopiraj izgled, dunja jovanić, imfashionbabe, šljokice, hajlajter, Make Up in the City, Maybelline New York, Anastasija Grujić, @grujic_anastasija


Žalost na ulicama Pakistana\n04 septembar, 2010\nPolicija u Kveti na jugozapadu Pakistana je u stanju pripravnosti tokom masovne sahrane jednog broja žrtava jučerašnjih samoubilačkih napada na manjinske šiite, u kojima je poginulo najmanje 65 osoba.\nŠiitske starešine su u znak žalosti danas pozvale na generalni štrajk, tako da su škole i prodavnice zatvorene, a ulice opustele.\nU eksplozijama na jučerašnjem šiitskom mitingu solidarnosti sa Palestincima, ranjeno je više od 160 ljudi. Pakistanski Taliban je prihvatio odgovornost za napad u Kveti, kao i za tri bombaška napada na šiitske vernike u Lahoreu, u kojima je sredu poginulo 35 ljudi.\nVođa pakistanskih talibana, Kari Husein Mehsud, juče je izjavio da je ponosan što su Sjedinjene Države stavile njegovu organizaciju na crnu listu međunarodnih terorista i zapretio Sjedinjenim Državama i Evropi novim napadima.\nPakistanski premijer Jusuf Raza Gilani je juče rekao da smrtonosni napadi dokazuju da vinovnici nasilja ne pripadaju nijednoj veri.


Vlaović: SEE festival prevazilazi razlike, povezuje ljude, čini da učimo jedni od drugih\nVlaović: SEE festival prevazilazi razlike, povezuj...\nObjavljeno: 31.05.2022. • 12:09 Autor: Ministarstvo kulture i medija\nSEE festival prevazilazi razlike, oplemenjuje, a kultura, kao oblast kojoj su imanentni dijalog i razmjena iskustava, omogućava da se povežu tačke u podijeljenom društvu, ohrabri kohezija i bolje razumijevanje, što će donijeti nove, pozitivne ideje i izgraditi snažne veze.\nTo je kazala ministarka kulture i medija, Maša Vlaović u video poruci, kojom se obratila publici Filmskog festivala Jugoistočne Evrope SEE FF-Pariz-Berlin-Vašington 2022, koji počinje sjutra.\nPoručila je da SEE festival godinama uspijeva da ostvari zamisao i najbolje od aktuelne bioskopske produkcije iz regiona Jugoistočne Evrope predstavi i približi kulturnoj sferi Zapadne Evrope i Amerike.\n“Osim što afirmiše talenat, promoviše filmske profesionalce i njihovo stvaralaštvo, SEE festival prevazilazi razlike, oplemenjuje, povezuje ljude, čini da učimo jedni od drugih. U vrijeme velikih društvenih i političkih podjela, kakvo je današnje, kultura, kao oblast kojoj su imanentni dijalog i razmjena iskustava, omogućava da se povežu tačke u podijeljenom društvu, ohrabri kohezija i bolje razumijevanje, što će donijeti nove, pozitivne ideje i izgraditi snažne veze”, kazala je Vlaović.\nPrema njenim riječima, kultura koja stalno raste i razvija se pruža podršku svojim članovima i podstiče druge da se pridruže.\n“Zajedno možemo da ostvarimo male pobjede koje će voditi ka stvarnom preporodu i stavljanju kulture na mjesto koje zaslužuje u svakoj državi i svakom društvu. Crna Gora je i ove godine prisutna na SEE festivalu sa igranim i dokumentarnim filmovima. I na ovogodišnjem izdanju biće dodijeljena nagrada za najbolji dokumentarni film, koja nosi ime velikog francuskog i svjetskog dokumentariste „Frédéric Rossif“ (1922-1990), koji je rođen upravo na Cetinju. A posebna mi je čast što će tu nagradu ove godine dobiti poznati crnogorski filmski autor Vladimir Perović”, navela je Vlaović.\nPodsjetila je da je prvi dugometražni igrani film sa crnogorskom temom „Voskresenja ne biva bez smrti“, proizvela italijanska filmska kuća „Sangro film“, a premijerno je prikazan 14. aprila 1922. godine u Rimu.\n“U martu 1949. godine na Cetinju je osnovano Preduzeće za proizvodnju filmova „Lovćen-film“, koje je u maju 1951. godine snimilo svoj prvi film, dokumentarnu reportažu „Kongres fiskulturnika“. U oktobru 1955. godine „Lovćen film“ je proizveo i prvi dugometražni igrani film crnogorske kinematografije „Lažni car“, a to je ujedno prvi istorijski film u SFRJ”, rekla je Vlaović.\nFilmska umjetnost, kako je istakla, nije samo izuzetno važan segment kulture već i razvojni resurs i imidž svake države.\n“Zato je naš cilj da poboljšamo položaj i vidljivost crnogorske kinematografije, kako bi ona imala budućnost kakvu zaslužuje”, poručila je Vlaović.\nMinistarstvo kulture i medija će, kako je najavila, posvećeno raditi i na izmjenama i dopunama zakonske regulative iz oblasti kulture, a “planskim, stabilnim i kontinuiranim djelovanjem još intenzivnije ćemo predstavljati Crnu Goru na međunarodnom nivou”.\n“Naša je obaveza da mladim kulturnim stvaraocima posvetimo posebnu pažnju, obezbijedimo im izvjesniju budućnost, njegujemo i jačamo kulturno stvaralaštvo, što ćemo i učiniti, a pokrenućemo važan proces izrade nacionalnog programa razvoja kulture 2022-2026 u skladu sa Zakonom o kulturi”, kazala je Vlaović.\nkultura see festival\nVlaović: Ojačaćemo medijsku pismenosti, a kulturu i umjetnost učiniti dostupnim svoj djeci 13.06.2022.


Potres u Evropi: Evro pada, a Mekelova mora da bira između neugodnih opcija\nBlic\t20.11.2017 16:32\nManjinska vlada trenutno je jedina opcija nemačke kancelarke Angele Merkel ukoliko želi da izbegne novi krug izbora. Ipak, ponovni izlazak na birališta čini se kao najizvesnija opcija.\nSlobodna demokratska partija (FDP) napustila je pregovore o formiranju koalicije sa demohrišćanima i njihovim bavarskim saveznicima uz stranku Zelenih. Tako su propali pregovori četiri nemačke stranke da formiraju koaliciju koja bi imala većinu u Bundestagu, što je još aktuelnu kancelarku Angelu Merkel dovelo pred težak izbor. Da li da formira manjinsku vladu ili da raspiše nove izbore?\nČim je FDP napustila pregovore, evro je opao na najniži kurs prema japanskom jenu u poslednja dva meseca. Neuspeh u pregovorima mogao bi da izazove najgoru političku krizu u Nemačkoj posle više decenija, imajući u vidu da je Socijaldemokratska partija (SPD) saopštila da namerava da pređe u opoziciju nakon što je na izborima osvojila drugo mesto.\nTakozvana "Jamajka" koalicija više nije na stolu, a tokom meseci pregovora četiri strane nisu uspele da pronađu zajednički jezik, jer je jedna od ključnih prepreka bila politika "otvorenih vrata" za migrante koju zagovara Merkelova, piše britanski "Gardijan". Partije su imale nesuglasica i oko klimatskih promena, jer su Zeleni pozivali na dodatno umanjenje proizvodnje energije sagorevanjem uglja, dok su se potencijalni partneri plašili da bi to dovelo do gubitka radnih mesta.\nNakon propalih pregovora sa FDP, jedina druga opcija za formiranje većinske vlade bila bi koalicija Merkelinih demohrišćana sa sestrinskom bavarskom strankom Hrišćansko-socijalnom unijom uz Socijaldemokratsku partiju koju predvodi Martin Šulc.\nTakva "velika koalicija" vodila je Nemačku od 2013. do 2017. godine sa velikom većinom u Bundestagu. Ipak, nakon loših izbornih rezultata u septembru, SPD se okrenuo ulozi opozicije a stranka je ostala pri nameri da ne ulazi u novu vladu sa Angelom Merkel.\n- Situacija se neće promeniti za SPD jer su propali koalicioni pregovori - bio je jasan zamenik predsednika strnke Ralf Štegner.\nDa li je manjinska vlada opcija?\nKako piše nemački "Dojče vele", manjinska vlada nije validna opcija, jer bi u politički turbulentnom periodu morala da traži podršku u opoziciji za svaki zakon koji želi da usvoji.\nMOguća koalicija između slobodnim demokratama (FDP), bila bi kratka za 29 mandata kako bi imala većinu u parlamentu, dok bi u koaliciji sa zelenima falilo čak 42.\nOvaj model, koji je često viđan u drugim zemljama, nije do sada isproban u Nemačkoj na federalnom nivou. Takođe, kancelarka Merkel je najavila da planira da uspostavi stabilnu vladu u Nemačkoj, dok su socijaldemokrate već istakle da ne bi podržale takvu vladu Merkelove u Bundestagu.\nNovi izbori najverovatnija opcija\nPrema nemačkom ustavu predlaže se scenario po kojem predsednik države mora da predloži nekoga na mesto kancelara. Ukoliko više od polovine predstavnika u Bundestagu glasa za tu osobu, ona postaje šef vlade, ali ako ne dobije većinu, počinje drugi krug glasanja. Predstavnici u skupštini imaju dve nedelje da se dogovore i izaberu kandidata apsolutnom većinom.\nAko ni nikon 14 dana nebude izabran ni jedan kandidat počinje treći krug glasanja, ali većina više nije važna, već Kancelar postaje onaj kandidat koji osvoji najviše glasova. Tada se ponovo uključuje predsednik i koji može da izabranog predstavnika imenuje za kancelara manjinske vlade. Međutim, taj kandidat može i da raspusti parlament, nakon čega slede novi izbori u roku od 60 dana.\nAmerikanci u šoku! Iz proleća u ciču zimuIzbori u Bavarskoj: Glasači gorko kaznili Angelu MerkelFrancuska još čeka novu vladuNemačka u problemu zbog EU – traži saveznika u GrčkojPoplave u Španiji: Na Majorci još troje nestalihKošmar na Floridi: Stigao uragan 'Majkl'Uragan Majkl: 'Monstruozna oluja' preti FloridiTigar pojeo 13 ljudi, jure ga 'kelvin klajn' parfemomEksplozije u skladištu municije u Ukrajini, evakuisano 12.000 ljudiItalija: Ako Nemci "krenu" - zatvaramo aerodromeSAD opet preti uragan, najnoviji se zove MajklEU Merkelovoj: Prihvatite predlog Srbije; Merkel: NEINSAD i Mađarska protiv ostatka Ujedinjenih nacijaAntivladine demonstracije u AustrijiNemačka posle 28 godina od ujedinjenja: Jedinstvo nije potpunoPucnjava u SAD: Muškarac držao decu kao taocePentagon 'napadnut' semenom ricinaMadrid: Samouprava Katalonije 'da', nezavisnost 'ne'Severna Koreja ima od 20 do 60 atomskih bombiAngela Merkel 'presavila tabak': Vreme je za Savet bezbednosti EU


Samit u Beču možda nije mogao apostrofirati korijen autoritarnosti u regionu, ali kad je Gruevski postigao dva pogotka na fudbalskoj utakmici političara sa Zapadnog Balkana protiv EU, vidjela se izvjesna ironija, i možda je simptomatično da neko ko je bio pod jakim pritiskom prije nekoliko mjeseci i jasno nastupa kao neko ko je razvukao demokratske principe i vladavinu prava može lako ubaciti loptu u gol EU tima u Beču. © 2015 SOS Udruženje za društvena dešavanja Florian Bieber je profesor studija za jugoistočnu Evropu i direktor Centra studija za jugoistočnu Evropu na Univerzitetu Graz, u Austriji. Studirao je na Trinity Collegeu (USA), Univerzitetu u Beču i Centralno-evropskom univerzitetu i doktorirao na političkim naukama na Bečkom Univerzitetu. Između 2001. i 2006. radio je u Beogradu (Srbija) i Sarajevu (Bosna i Hercegovina) za Evropski centar za pitanja manjina. On je gostujući professor na Programu za studije nacionalizma na Centralno-evropskom univerzitetu, a predavao je na Univerzitetu Kent, Cornell Univerzitetu, Univerzitetu u Bolonji i Univerzitetu u Sarajevu. Bečki Hofburg je sjajno mjesto za svaki samit. Kad su se vlade Zapadnog Balkana sastale sa zvaničnicima EU i predstavnicima nekih zemalja članica EU, ponajviše iz Njemačke i Austrije, ali takođe i Hrvatske, Slovenije i Italije, planirani signal bio je pokazati da je proširenje EU živo, baš kao i regionalna saradnja. U poređenju s prvim takvim samitom prošle godine u Berlinu, samit u Beču je uslijedio nakon velikog broja regionalnih sastanaka te ne čudi šala nekih kako se premijeri iz regiona viđaju češće nego njihovi ministri. Regionalna saradnja dobila je dodatni poticaj, iako proširenje EU za većinu u regionu nije ništa bliže nego prije godinu dana. Nepobitno je, međutim, da ima i obnovljenog dinamizma. Izbjeglička kriza možda dominira u izvještavanju i zvaničnoj diskusiji, ali i naglašava apsurdnost činjenice da Zapadni Balkan ostaje izvan EU. Svjedoci smo kako desetine hiljada izbjeglica prelaze EU i jednu zemlju Schengena da bi se provukle kroz dvije zemlje koje nisu u EU – Makedoniju i Srbiju – da bi došle u jednu drugu zemlju Schengena – Mađarsku – koja podiže ogradu poput one koja je uklonjena na njenoj zapadnoj granici prije 26 godina. Samit nije bio u stanju da ponudi više od simbolične podrške zemljama gdje su se hiljade izbjeglica nasukale u njihovim parkovima i željezničkim stanicama.\nDrugi važan signal bilo je potpisivanje izjave o bilateralnim pitanjima (BIEPAG je pripremio studiju o bilateralnim pitanjima za austrijsko ministarstvo vanjskih poslova i dalo nacrt izjave). U izjavi, ministri vanjskih poslova su se obavezali da neće dozvoliti da bilateralna pitanja zaustave proces evropske integracije drugih zemalja u regionu. Ova obaveza podsjeća na sličnu datu u Briselskom sporazumu između Srbije i Kosova i izjavu hrvatskog parlamenta iz 2011. Međutim, po prvi put su sve zemlje Zapadnog Balkana potpisale i takođe pozvale susjedne EU zemlje da im se pridruže (poruka je jasna, iako nije vjerovatno da će se priključiti ovoj obavezi).\nTekst je prvobitno objavljen na Balkans in Europe Policy Blog (01.09.2015.). Odgovornost za informacije i gledišta iznesena u ovom tekstu isključivo leži na autoru i nužno ne izražavaju mišljenje SOS Udruženja za društvena dešavanja i donatora.


Ambasadori 54 afričke zemlje od Trumpa traže izvinjenje – Haber.ba\nNajmanje 54 zemlje afričkog kontinenta su preko ambasadora u Ujedinjenim narodima (UN) zatražile izvinjenje američkog predsjednika Donalda Trumpa, zbog uvredljivih riječi na račun pojedinih zemalja Latinske Amerike i Afrike, javlja Anadolu Agency (AA).\nAmbasadori afričkih zemalja okupili su se u New Yorku povodom izjave Trumpa, koji je, kako su javili američki mediji, tokom sastanka u Bijeloj kući izjavio: “Zašto bismo željeli da ovdje dolaze migranti iz ovih rupa od zemalja. Trebamo više migranata iz Norveške“.\nU zajedničkoj izjavi ambasadora, Trumpove riječi su najoštrije osuđene, te okarakterisane “skandaloznim i rasističkim“. Naglašeno je kako je u “američkim institucijama povećan broj slučajeva omalovažavanja osoba s afričkog kontinenta zbog njihove boje kože“.\nAmbasadori su zatražili da Trump povuče ove riječi, te da uputi izvinjenje. Također, zajedničkom izjavom ambasadori su se zahvalili svim Amerikancima koji su negodovali zbog Trumpovih riječi.\nVlada u Haitiju je saopštila kako su Trumpove izjave “odvratne i loše“.\nTeme:Afrika, ambasadori, Donald Trump, izdvojeno, izvinjenje, migranti\nSrpski šef diplomatije se otrovao gulašom tokom posjete Burkini Faso\nRemi Veleža i Igmana\nOTKRIVENA TAJNA POSLJEDNJE JELENINE PORUKE: U 16.43 poslala poruku doktorici! Uskoro saslušanje DOKTORICE koje može da riješi zločin\nPosljednje poruke ubijena srbijanska pjevačica Jelena Krsmanović razmijenila je sa doktoricom Milanom Š. iz...\nRusija testirala interkontinentalnu raketu\nRuska vojska saopštila je danas da je uspješno testirala svoju najnoviju interkontinentalnu raketu.\nSTRAŠNA SAOBRAĆAJNA NESREĆA: Poginuo mladić (28)\nMladić (28) nastradao je u četvrtak oko dva sata ujutru kada je automobilom "pežo...\nPotraga za dječakom koji je nestao u Uni i danas bez rezultata\nNi današnja opsežna potraga za trinaestogodišnjakom, Damirom Ikonićem, iz Bosanskog Novog koji je 24....


Šatorović dao podršku štrajku Sindikata zdravstva u KS Istaknuto\nPrenosimo njihovo saopćenje:\nSavez samostalnih sindikata Bosne i Hercegovine daje punu podršku legitimnim zahtjevima kolegicama i kolegama iz Sindikata radnika u zdravstvu u Kantonu Sarajevo koji su bili primorani organizovati štrajk kako bi došli do njihovog ispunjenja. Mjesecima su pokušavali ubijediti Vladu Kantona Sarajevo i nadležno ministarstvo da za pregovaračkim stolom trebaju doći do dogovora oko kolektivnog ugovora, ali, nažalost, nisu naišli na razumijevanje. To je razlog zašto su od danas u štrajku i koriste tu vrstu oruđa radničke i sindikalne borbe za osiguravanje poštivanja njihovih prava, potpisivanje kolektivnog ugovora i definiranje primanja dovoljnih za dostojanstven život i sigurnih i kvalitetnih uslova rada.\nDanašnji štrajk kolegica i kolega iz Sindikata radnika u zdravstvu u Kantonu Sarajevo posljednji je u nizu pokazatelj da kod predstavnika izvršne i zakonodavne vlasti u Kantonu Sarajevo, ali i cijeloj Federaciji BiH, ne postoji spremnost da se sindikat prihvati kao ravnopravan socijalni partneri, čiji prijedlozi i sugestije nisu usmjerene protiv bilo koga, već isključivo ka poboljšanju položaja onih koje sindikat predstavlja.\nPosebno zabrinjava to što se ovaj štrajk morao organizovati u vrijeme kada se i tako suočavamo sa masovnim odlaskom ljudi zaposlenih u zdravstvu. Postavlja se pitanje kako Vlada Kantona Sarajevo i nadležno ministarstvo planiraju zadržati kadar u našoj zemlji, u ovom slučaju u Kantonu Sarajevo, ako nisu spremni pregovarati sa Sindikatom niti potpisati Kolektivni ugovor kojim će se zaštiti prava radnika u oblasti zdravstva.\nSavez samostalnih sindikata Bosne i Hercegovine u punom kapacitetu stoji uz kolegice i kolege iz Sindikata radnika u zdravstvu u Kantonu Sarajevo i vjerujemo da ćemo i iz ove borbe izaći kao pobjednici, te da će legitimni zahtjevi biti u potpunosti ispunjeni.\nPodrška štrajku zdravstvenih radnika u kantonu Sarajevo\tUslovi Vladi KS 3000 radnika u zdravstvu